ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιανουαρίου 1999 για τη θέσπιση ειδικού προγράμματος έρευνας, τεχνολογικής ανάπτυξης και επίδειξης με θέμα «Κοινωνία της πληροφορίας φιλική προς το χρήστη» (1998-2002) (1999/168/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 130 Θ παράγραφος 4,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

(1) ότι, με την απόφαση αριθ. 182/1999/ΕΚ (4), το Ευρωπαϊκό Κοινοβούλιο και το Συμβούλιο ενέκριναν το πέμπτο πρόγραμμα πλαίσιο της Ευρωπαϊκής Κοινότητας (καλούμενο στο εξής «πέμπτο πρόγραμμα-πλαίσιο») για τις δράσεις έρευνας, τεχνολογικής ανάπτυξης και επίδειξης (καλούμενες στο εξής «δράσεις ΕΤΑ») για την περίοδο 1998-2002, στο οποίο εκτίθενται οι γενικοί άξονες και οι επιστημονικοί και τεχνολογικοί στόχοι των δραστηριοτήτων που θα πρέπει να αναληφθούν στον τομέα «Κοινωνία της πληροφορίας φιλική προς το χρήστη» 7

(2) ότι το άρθρο 130 Θ παράγραφος 3 της συνθήκης ορίζει ότι το πρόγραμμα-πλαίσιο τίθεται σε εφαρμογή μέσω ειδικών προγραμμάτων, που εκπονούνται βάσει του προγράμματος-πλαισίου στο εσωτερικό κάθε δράσης, και ότι σε κάθε ειδικό πρόγραμμα δειυκρινίζονται οι λεπτομέρειες της υλοποίησής του, καθορίζεται η διάρκειά του και προβλέπονται τα μέσα που κρίνονται απαραίτητα 7

(3) ότι, σύμφωνα με το άρθρο 4 παράγραφος 2 της απόφασης αριθ. 1110/94/ΕΚ του Ευρωπαϊκού Κοινοβουλίου και του Συμβουλίου, της 26ης Απριλίου 1994, σχετικά με το τέταρτο πρόγραμμα-πλαίσιο δράσεων της Ευρωπαϊκής Κοινότητας στον τομέα της έρευνας, τεχνολογικής ανάπτυξης και επίδειξης (1994-1998) (5) και σύμφωνα με το άρθρο 4 παράγραφος 2 των αποφάσεων του Συμβουλίου σχετικά με τα ειδικά προγράμματα για την εφαρμογή του τετάρτου προγράμματος-πλαισίου, η Επιτροπή φρόντισε ώστε να γίνει εξωτερική αξιολόγηση, την οποία διαβίβασε, μαζί με τα συμπεράσματα και τις παρατηρήσεις της, στο Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών 7

(4) ότι, σύμφωνα με το άρθρο 130 Ι της συνθήκης, η απόφαση 1999/65/ΕΚ του Συμβουλίου, της 22ας Δεκεμβρίου 1998, σχετικά με τους κανόνες συμμετοχής των επιχειρήσεων, των κέντρων ερευνών και των πανεπιστημίων καθώς και τους κανόνες διάδοσης των αποτελεσμάτων της έρευνας για την υλοποίηση του πέμπτου προγράμματος-πλαισίου της Ευρωπαϊκής Κοινότητας (6) (καλούμενους στο εξής «κανόνες συμμετοχής και διάδοσης»), έχει εφαρμογή στο παρόν πρόγραμμα πλαίσιο 7 ότι οι κανόνες αυτοί επιτρέπουν τη συμμετοχή του Κοινού Κέντρου Ερευνών στις έμμεσες δράσεις που καλύπτονται από το παρόν ειδικό πρόγραμμα 7

(5) ότι, κατά την εφαρμογή του παρόντος προγράμματος, εκτός από τις μορφές συνεργασίας που καλύπτονται από τη συμφωνία για τον Ευρωπαϊκό Οικονομικό Χώρο ή από μια συμφωνία σύνδεσης, ενδέχεται να κριθεί σκόπιμη η ανάπτυξη δραστηριοτήτων διεθνούς συνεργασίας, ιδίως βάσει του άρθρου 130 Μ της συνθήκης, με τρίτες χώρες ή διεθνείς οργανισμούς 7

(6) ότι η εφαρμογή του παρόντος προγράμματος συνεπάγεται επίσης δραστηριότητες και μηχανισμούς με στόχο την τόνωση, τη διάδοση και την αξιοποίηση των αποτελεσμάτων της ΕΤΑ, ιδίως όσον αφορά τις μικρές και μεσαίες επιχειρήσεις (ΜΜΕ), καθώς και δραστηριότητες τόνωσης της κινητικότητας και της κατάρτισης των ερευνητών 7

(7) ότι είναι σημαντικό να έχει η επιστημονική και η βιομηχανική κοινότητα και οι χρήστες ουσιώδη συμβολή στον ορισμό των δραστηριοτήτων που θα αναληφθούν και να συμπράξουν, κατά τον ενδεδειγμένο τρόπο, στην υλοποίηση του προγράμματος 7

(8) ότι οι ερευνητικές δραστηριότητες βάσει του πέμπτου προγράμματος-πλαισίου θα πρέπει να είναι επίσης προσανατολισμένες προς την καινοτομία ώστε να συμβάλουν, μεταξύ άλλων, στους στόχους του πρώτου σχεδίου δράσης για την καινοτομία 7

(9) ότι θα πρέπει να δοθεί ιδιαίτερη έμφαση στην ενθάρρυνση της συμμετοχής των ΜΜΕ 7

(10) ότι στην εφαρμογή του παρόντος προγράμματος θα πρέπει να ληφθεί υπόψη η πολιτική της Κοινότητας στο θέμα της ισότητας ευκαιριών 7

(11) ότι η αποτελεσματική και διαφανής διαχείριση συμβάλλει ώστε το πρόγραμμα να είναι ουσιαστικότερο και φιλικότερο προς το χρήστη 7

(12) ότι οι διοικητικές δαπάνες θα πρέπει να ενταχθούν στον κοινοτικό προϋπολογισμό υπό συνθήκες διαφάνειας 7

(13) ότι η υλοποίηση του παρόντος προγράμματος θα πρέπει να παρακολουθείται ώστε, όταν επιβάλλεται, να προσαρμόζεται στις επιστημονικές και τεχνολογικές εξελίξεις 7 ότι, την κατάλληλη στιγμή, θα πρέπει να λάβει χώρα και αξιολόγηση της προόδου του προγράμματος εκ μέρους ανεξάρτητων εμπειρογνωμόνων 7

(14) ότι έχει ληφθεί η γνώμη της επιτροπής επιστημονικής και τεχνολογικής έρευνας επί του επιστημονικού και τεχνολογικού περιεχομένου των ειδικών προγραμμάτων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Σύμφωνα με το άρθρο 3 παράγραφος 1 του πέμπτου προγράμματος-πλαισίου, θεσπίζεται ειδικό πρόγραμμα με θέμα «Κοινωνία της πληροφορίας φιλική προς το χρήστη» (καλούμενο στο εξής «ειδικό πρόγραμμα») για την περίοδο από τις 25 Ιανουαρίου 1999 έως τις 31 Δεκεμβρίου 2002.

Άρθρο 2

1. Σύμφωνα με το παράρτημα III του πέμπτου προγράμματος-πλαισίου, το ποσό που κρίνεται αναγκαίο για την εκτέλεση του ειδικού προγράμματος ανέρχεται σε 3 600 εκατομμύρια ευρώ, από τα οποία 7,5 % κατ' ανώτατο όριο για τις διοικητικές δαπάνες της Επιτροπής.

Στο παράρτημα I παρατίθεται ενδεικτική κατανομή του ως άνω ποσού.

2. Από το ποσό της παραγράφου 1:

- 857 εκατομμύρια ευρώ αφορούν την περίοδο 1998-1999

και

- 2 743 εκατομμύρια ευρώ αφορούν την περίοδο 2000-2002.

Στην περίπτωση που αναφέρεται στο άρθρο 2 παράγραφος 1 στοιχείο γ) του πέμπτου προγράμματος-πλαισίου, το Συμβούλιο αναπροσαρμόζει το τελευταίο ποσό συμφωνα με το άρθρο 2 παράγραφος 1 στοιχείο γ) δεύτερη περίπτωση του πέμπτου προγράμματος-πλαισίου. Ενόσω εκκρεμεί η απόφαση του Συμβουλίου, το παρόν ειδικό πρόγραμμα δεν υλοποιείται πέραν του ορίου που αναφέρεται ανωτέρω στην πρώτη περίπτωση.

3. Η αρμόδια για τον προϋπολογισμό αρχή καθορίζει, μεριμνώντας για την τήρηση των επιστημονικών και τεχνολογικών στόχων και των προτεραιοτήτων που καθορίζονται στην παρούσα απόφαση, τις πιστώσεις για κάθε οικονομικό έτος, λαμβάνοντας υπόψη τους διαθέσιμους στο πλαίσιο των πολυετών δημοσιονομικών προοπτικών πόρους.

Άρθρο 3

1. Οι γενικές γραμμές, οι επιστημονικοί και τεχνολογικοί στόχοι του ειδικού προγράμματος και οι αντίστοιχες προτεραιότητες παρατίθενται στο παράρτημα II. Καθορίζονται σε συνέπεια με τις αρχές και τις τρείς κατηγορίες κριτηρίων επιλογής που αναφέρονται στο παράρτημα I του πέμπτου προγράμματος-πλαισίου.

2. Σύμφωνα με τις ως άνω αρχές και κριτήρια, στην επιλογή των δράσεων ΕΤΑ που θα αναληφθούν εφαρμόζονται τα κριτήρια επιλογής που αναφέρονται στο άρθρο 10 των κανόνων συμμετοχής και διάδοσης.

Επιπλέον, οιαδήποτε συμμετοχή των φορέων της βιομηχανίας στις δράσεις βιομηχανικού προσανατολισμού και επιμερισμένης δαπάνης θα πρέπει, κατά γενικό κανόνα, να είναι η ενδεδειγμένη για το είδος και τους σκοπούς της εκάστοτε δραστηριότητας.

Κατά την εφαρμογή του προγράμματος, καθώς και στο πρόγραμμα εργασίας που ορίζεται στο άρθρο 5 παράγραφος 1, τηρούνται όλα αυτά τα κριτήρια, μολονότι η στάθμισή τους είναι δυνατόν να διαφέρει.

3. Στο ειδικό πρόγραμμα εφαρμόζονται οι κανόνες συμμετοχής και διάδοσης.

4. Οι λεπτομερείς κανόνες για τη χρηματοδοτική συμμετοχή της Κοινότητας στο ειδικό πρόγραμμα ορίζονται στο άρθρο 4 του πέμπτου προγράμματος-πλαισίου.

Οι έμμεσες δράσεις ΕΤΑ του ειδικού προγράμματος ορίζονται στα παραρτήματα II και IV του πέμπτου προγράμματος-πλαισίου.

Στο παράρτημα ΙΙΙ της παρούσας απόφασης περιέχονται ειδικοί κανόνες για την εκτέλεση του προγράμματος.

Άρθρο 4

Βάσει των κριτηρίων που αναφέρονται στο άρθρο 3 και των επιστημονικών και τεχνολογικών στόχων και προτεραιοτήτων που αναφέρονται στο παράρτημα II, η Επιτροπή:

α) παρακολουθεί την εκτέλεση του ειδικού προγράμματος με τη δέουσα βοήθεια από ανεξάρτητους εξωτερικούς εμπειρογνώμονες και υποβάλλει στο Συμβούλιο, όπου χρειάζεται, προτάσεις προσαρμογής του, σύμφωνα με το άρθρο 5 παράγραφος 1 του πέμπτου προγράμματος-πλαισίου 7

β) φροντίζει να γίνει η εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου, όσον αφορά στις δράσεις που υλοποιούνται στα πεδία που καλύπτει το ειδικό πρόγραμμα.

Άρθρο 5

1. Η Επιτροπή εκπονεί πρόγραμμα εργασίας, προσδιορίζοντας:

α) αναλυτικότερα τους στόχους του παραρτήματος II και τις προτεραιότητές του στον τομέα της ΕΤΑ 7

β) το ενδεικτικό χρονοδιάγραμμα εκτέλεσης του ειδικού προγράμματος 7

γ) τις διαδικασίες συντονισμού που παρατίθενται στο παράρτημα III και ρυθμίσεις για την επίτευξη των σχετικών με την καινοτομία και τη συμμετοχή των ΜΜΕ στόχων της τρίτης δράσης του πέμπτου προγράμματος-πλαισίου,

δ) εάν παραστεί ανάγκη, τα κριτήρια επιλογής καθώς και τον τρόπο εφαρμογής τους για κάθε κατηγορία έμμεσης δράσης ΕΤΑ.

2. Το πρόγραμμα εργασίας θα λαμβάνει υπόψη τα συμφέροντα των ενδιαφερομένων, ιδίως της επιστημονικής και της βιομηχανικής κοινότητας και των χρηστών. Θα χρησιμεύσει ως βάση για την υλοποίηση των έμμεσων δράσεων ΕΤΑ, βάσει των διαδικασιών που προβλέπουν οι κανόνες συμμετοχής και διάδοσης.

3. Το πρόγραμμα εργασίας ενημερώνεται όποτε χρειάζεται και διατίθεται από την Επιτροπή σε όλα τα ενδιαφερόμενα μέρη υπό εύχρηστη μορφή, μεταξύ άλλων ηλεκτρονική.

Άρθρο 6

1. Η Επιτροπή επιφορτίζεται με την εκτέλεση του παρόντος ειδικού προγράμματος.

2. Η διαδικασία που προβλέπεται το άρθρο 7 εφαρμόζεται για τη λήψη των ακόλουθων μέτρων:

- την εκπόνηση και την ενημέρωση του προγράμματος εργασίας που αναφέρεται στο άρθρο 5 παράγραφος 1, μεταξύ άλλων όσον αφορά το περιεχόμενο των προσκλήσεων για υποβολή προτάσεων,

- την έγκριση δράσεων ΕΤΑ που προτείνονται για χρηματοδότηση, συμπεριλαμβανομένης και της συμμετοχής φορέων τρίτων χωρών, σε περίπτωση που η κοινοτική συμβολή βάσει του προγράμματος αυτού υπολογίζεται σε ποσό τουλάχιστον ίσο με 1,5 εκατομμύρια ευρώ,

- τη διατύπωση της εντολής καθηκόντων για την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου,

- οιαδήποτε αναπροσαρμογή της ενδεικτικής κατανομής του ποσού που παρατίθεται στο παράρτημα I.

Άρθρο 7

1. Η Επιτροπή επικουρείται από επιτροπή προγράμματος (στο εξής εναφερόμενη ως «η επιτροπή») που αποτελείται από αντιπροσώπους των κρατών μελών και προεδρεύεται από τον αντιπρόσωπο της Επιτροπής.

2. Στις περιπτώσεις που αναφέρονται στο άρθρο 6 παράγραφος 2, ο αντιπρόσωπος της Επιτροπής υποβάλλει στην επιτροπή σχέδιο των ληπτέων μέτρων. Η επιτροπή διατυπώνει τη γνώμη της σχετικά με τα ανωτέρω αναφερόμενα σχέδια μέτρων εντός προθεσμίας που μπορεί να ορίσει ο πρόεδρος ανάλογα με τον επείγοντα χαρακτήρα του θέματος, αποφασίζει δε με την πλειοψηφία που προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να λάβει το Συμβούλιο βάσει πρότασης της Επιτροπής. Κατά την ψηφοφορία στην επιτροπή, οι ψήφοι των αντιπροσώπων των κρατών μελών σταθμίζονται σύμφωνα με το προαναφερόμενο άρθρο. Ο πρόεδρος δεν ψηφίζει.

3. α) Η Επιτροπή θεσπίζει τα σχεδιαζόμενα μέτρα εφόσον είναι σύμφωνα με τη γνώμη της επιτροπής.

β) Εάν τα σχεδιαζόμενα μέτρα δεν είναι σύμφωνα με τη γνώμη της επιτροπής ή ελλείψει γνώμης, η Επιτροπή υποβάλλει χωρίς καθυστέρηση στο Συμβούλιο πρόταση σχετικά με τα μέτρα που πρέπει να ληφθούν. Το Συμβούλιο αποφασίζει με ειδική πλειοψηφία.

Εάν το Συμβούλιο δεν αποφασίσει εντός προθεσμίας εννέα εβδομάδων από την ημερομηνία υποβολής της πρότασης, τα προτεινόμενα μέτρα θεσπίζονται από την Επιτροπή.

4. Η Επιτροπή ενημερώνει τακτικά την επιτροπή σχετικά με τη συνολική πορεία της εκτέλεσης του ειδικού προγράμματος, και ίδιως για την πρόοδο όλων των δράσεων ΕΤΑ που χρηματοδοτούνται βάσει του προγράμματος αυτού.

Άρθρο 8

Σύμφωνα με το άρθρο 5 παράγραφος 4 του πέμπτου προγράμματος-πλαισίου, η Επιτροπή ενημερώνει τακτικά το Συμβούλιο και το Ευρωπαϊκό Κοινοβούλιο σχετικά με τη γενική πρόοδο της εκτέλεσης του προγράμματος, μεταξύ άλλων δε σχετικά με τη συμμετοχή ΜΜΕ και την απλούστευση των διοικητικών διαδικασιών.

Άρθρο 9

Η παρούσα απόφαση απευθύνεται στα κράτη μέλη.

Βρυξέλλες, 25 Ιανουαρίου 1999.

Για το Συμβούλιο

Ο Πρόεδρος

J. FISCHER

(1) ΕΕ C 260 της 18.8.1998, σ. 16.

(2) Γνώμη που διατυπώθηκε στις 15 Δεκεμβρίου 1998 (δεν έχει ακόμα δημοσιευθεί στην Επίσημη Εφημερίδα).

(3) ΕΕ C 407 της 28.12.1998, σ. 123.

(4) ΕΕ L 26 της 1.2.1999, σ. 1.

(5) ΕΕ L 126 της 18.5.1994, σ. 1 7 απόφαση όπως τροποποιήθηκε τελευταία από την απόφαση αριθ. 2535/97/ΕΚ (ΕΕ L 347 της 18.12.1997, σ. 1).

(6) ΕΕ L 26 της 1.2.1999, σ. 46.

ΠΑΡΑΡΤΗΜΑ I

ΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ ΠΟΥ ΚΡΙΝΕΤΑΙ ΑΝΑΓΚΑΙΟ

>ΘΕΣΗ ΠΗΝΑΚΑ>

ΠΑΡΑΡΤΗΜΑ II

ΓΕΝΙΚΟ ΠΕΡΙΓΡΑΜΜΑ, ΕΠΙΣΤΗΜΟΝΙΚΟΙ ΚΑΙ ΤΕΧΝΙΚΟΙ ΣΤΟΧΟΙ ΚΑΙ ΠΡΟΤΕΡΑΙΟΤΗΤΕΣ

ΕΙΣΑΓΩΓΗ

Υφιστάμεθα επί του παρόντος μια θεμελιώδη μεταμόρφωση: από τη βιομηχανική κοινωνία στην κοινωνία των πληροφοριών. Οι τεχνολογίες της κοινωνίας των πληροφοριών διεισδύουν όλο και περισσότερο σε όλες τις βιομηχανικές και κοινωνικές δραστηριότητες και επιταχύνουν την παγκοσμιοποίηση των κοινωνιών και των οικονομιών, ιδίως με την παροχή στις μικρές και μεσαίες επιχειρήσεις (ΜΜΕ) νέων τρόπων πρόσβασης στην παγκόσμια αγορά.

Η βιομηχανική ανταγωνιστικότητα, οι θέσεις απασχόλησης, η ποιότητα ζωής και η αειφόρος ανάπτυξη της Ευρώπης εξαρτώνται από τον ηγετικό της ρόλο στο θέμα της ανάπτυξης και υιοθέτησης τεχνολογιών της κοινωνίας των πληροφοριών. Εξάλλου, οι τεχνολογίες της κοινωνίας των πληροφοριών συμβάλλουν στη συνοχή στην Ευρωπαϊκή Ένωση, επειδή προσφέρουν στους πληθυσμούς των απομακρυσμένων και αγροτικών περιοχών τη δυνατότητα να υπερνικήσουν την απομόνωση και να ανταγωνιστούν στην παγκόσμια οικονομία.

Παράλληλα, οι τεχνολογίες που υποστηρίζουν την ανάπτυξη της κοινωνίας των πληροφοριών σημειώνουν ταχύρυθμη εξέλιξη. Τα επιτεύγματα στην επεξεργασία των πληροφοριών και τις επικοινωνίες διανοίγουν νέες συναρπαστικές προοπτικές. Παρατηρείται μετάβαση από τα αυτοδύναμα συστήματα στην δικτύωση των πληροφοριών και των διεργασιών. Η ψηφιοποίηση έχει ως αποτέλεσμα τη σύγκλιση της επεξεργασίας πληροφοριών, επικοινωνιών και των μέσων επικοινωνίας. Αυξάνεται η σημασία του περιεχομένου. Ωστόσο, η αυξανόμενη ποικιλομορφία και πολυπλοκότητα των συστημάτων παρουσιάζει επίσης νέες προκλήσεις για την ανάπτυξη και χρήση τους.

Δεν θα καταστεί δυνατό να αξιοποιηθεί πλήρως το δυναμικό της κοινωνίας των πληροφοριών στην Ευρώπη μόνο με τις σημερινές τεχνολογίες και εφαρμογές. Πόρω απέχει η ικανοποιητική εκπλήρωση καίριων απαιτήσεων -όπως για παράδειγμα η χρηστικότητα, η αξιοπιστία, η διαλειτουργικότητα και, ιδίως, πρόσφορες τιμές- ώστε να εξαπλωθούν ευρέως σε όλους τους τομείς οι τεχνολογίες της κοινωνίας των πληροφοριών (δηλαδή τεχνολογίες, συστήματα, εφαρμογές και υπηρεσίες πληροφοριών και επικοινωνιών). Απαιτούνται συνεχείς προσπάθειες στους τομείς της έρευνας, της τεχνολογικής ανάπτυξης, της επίδειξης και της υιοθέτησης της τεχνολογίας. Οι προσπάθειες αυτές πρέπει, σε όλες τις δραστηριότητες, ν' αντιμετωπίζουν τα γενικά ζητήματα, όπως η πρόσβαση, η ευχρησία, η αποδοτικότητα σε σχέση με το κόστος, και η διαλειτουργικότητα και τυποποίηση. Θα πρέπει επίσης ν' ασχολούνται με τις κοινωνικοοικονομικές επιπτώσεις των δραστηριοτήτων, ιδίως δε τις κοινωνικές αλλαγές που συνεπιφέρει η εισαγωγή και διάδοση νέων τεχνολογιών πληροφοριών και επικοινωνίας, συμπεριλαμβανομένων των επιπτώσεών τους σε διάφορες πληθυσμιακές ομάδες, και μάλιστα στις γυναίκες και τους νέους. Η αντιμετώπιση των ζητημάτων της πρόσβασης και της ευχρησίας θ' αποτελέσει σημαντική προτεραιότητα εν προκειμένω.

Στρατηγικοί στόχοι του προγράμματος

Στρατηγικός στόχος του προγράμματος για τις τεχνολογίες της κοινωνίας των πληροφοριών (ΤΚΠ) είναι να υλοποιηθούν στη Ευρώπη τα οφέλη της κοινωνίας των πληροφοριών, αφενός επιταχύνοντας την ανάδυσή τους και, αφετέρου, εξασφαλίζοντας ότι ικανοποιούνται οι ανάγκες των ατόμων και των επιχειρήσεων.

Το πρόγραμμα έχει τέσσερις αλληλοσχετιζόμενους ειδικούς στόχους, που αφενός εστιάζονται στην ανάπτυξη των τεχνολογιών και, αφετέρου, θα καταστήσουν δυνατή τη συνάρθρωση μεταξύ της έρευνας και της πολιτικής που απαιτείται για τη συνεκτική και μη επιλεκτική κοινωνία των πληροφοριών. Ως προς τον μεμονωμένο πολίτη ο στόχος είναι να εκπληρωθούν οι ανάγκες και οι προσδοκίες των ευρωπαίων πολιτών για υπηρεσίες υψηλής ποιότητας και γενικού ενδιαφέροντος, σε προσιτές τιμές. Για να αντιμετωπιστούν οι απαιτήσεις και οι ανησυχίες των επιχειρήσεων, των εργαζομένων και των καταναλωτών της Ευρώπης ο στόχος είναι να παρασχεθεί η δυνατότητα τόσο στα άτομα όσο και στους συλλογικούς φορείς να καινοτομούν και να είναι αποτελεσματικότεροι και αποδοτικότεροι στην εργασία και τις επιχειρηματικές τους δραστηριότητες, ενώ παράλληλα να βελτιώνεται η ποιότητα της οικονομικώς ενεργού ζωής των ατόμων. Το περιεχόμενο των πολυμέσων αποτελεί κεντρικό θέμα για την κοινωνία των πληροφοριών 7 ο στόχος εν προκειμένω είναι να παγιωθεί ο ηγετικός ρόλος της Ευρώπης σε αυτόν τον τομέα και να καταστεί δυνατή η αξιοποίηση του δημιουργικού και πολιτιστικού δυναμικού της. Όσον αφορά τις απαραίτητες τεχνολογίες και υποδομές που αποτελούν τα δομοστοιχεία της κοινωνίας των πληροφοριών, ο στόχος είναι να προωθηθεί η ανάπτυξή τους, να βελτιωθεί η δυνατότητα εφαρμογής τους και να επιταχυνθεί η υιοθέτησή τους σε όλη την Ευρώπη.

Νεωτεριστική προσέγγιση. Η χρηματοδοτούμενη από την Κοινότητα έρευνα των τεχνολογιών και εφαρμογών στην πληροφορική και τις επικοινωνίες αποτελεί αναπόσπαστο στοιχείο της συνολικής στρατηγικής της Ευρωπαϊκής Ένωσης για την κοινωνία των πληροφοριών, όπως ορίστηκε στο σχέδιο δράσης «Ο δρόμος της Ευρώπης προς την κοινωνία των πληροφοριών» και αναθεωρήθηκε με το σχέδιο δράσης που εγκρίθηκε το Νοέμβριο του 1996. Το πρόγραμμα για τις τεχνολογίες της κοινωνίας των πληροφοριών (ΤΚΠ) αποτελεί νεωτεριστική προσέγγιση στο θέμα της κοινωνίας των πληροφοριών του προγράμματος πλαισίου.

Ολοκλήρωση. Το περιεχόμενο, η αιτιολόγηση και οι στόχοι του προγράμματος ΤΚΠ καθιστούν αναγκαίο ενιαίο και ολοκληρωμένο πρόγραμμα το οποίο να αντανακλά τη σύγκλιση τεχνολογιών και μέσων επικοινωνίας, καθώς και βιομηχανιών και αγορών, όπως και την αυξανόμενη σημασία του περιεχομένου, και το οποίο να ανταποκρίνεται στην ανάγκη ολοκλήρωσης των δράσεων έρευνας και ανάπτυξης και υιοθέτησης των τεχνολογιών. Προς το σκοπό αυτό το πρόγραμμα αυτό αποτελείται από τέσσερις κεντρικές δράσεις επικεντρωμένες στους τέσσερις κύριους στόχους, καθώς και ειδική δραστηριότητα για την μακροπρόθεσμη ή υψηλού κινδύνου έρευνα των μελλοντικών και ανερχομένων τεχνολογιών. Οι δραστηριότητες αυτές αλληλοσυμπληρώνονται και προκύπτουν με την ομαδοποίηση των συναφέστερων ή πλέον αλληλεξαρτημένων τεχνολογιών, συστημάτων, εφαρμογών και υπηρεσιών και των δράσεων έρευνας, ανάπτυξης και υιοθέτησής των. Σε κάθε δραστηριότητα αντιστοιχεί ιδιαίτερος στόχος και προτεραιότητες, αλλά τα νευραλγικά ζητήματα της χρηστικότητας, της διαλειτουργικότητας, της αξιοπιστίας και των προσιτών τιμών θα ληφθούν υπόψη σε όλη την έκταση του προγράμματος. Στο πλαίσιο αυτό, κάθε κεντρική δράση θα περιέχει, όπως αρμόζει στην περίπτωσή της, ισόρροπο δείγμα όλου του φάσματος των δραστηριοτήτων ΕΤΑ, από τη βασική έρευνα μέχρι τις δράσεις επίδειξης και υιοθέτησης της τεχνολογίας.

Θέματα που διαπερνούν όλο το πρόγραμμα. Ο συντονισμός και η ολοκλήρωση των δραστηριοτήτων μέσω ενιαίου προγράμματος εργασίας καθιστά δυνατή την αντιμετώπιση θέματος που διαπερνά όλο το πρόγραμμα (π.χ. δραστηριότητες για τις διεπαφές, την κινητικότητα ή τα δορυφορικά συστήματα) κατά συνεκτικό τρόπο υπό περισσότερες της μιας δραστηριότητες, καθεμία εκ των οποίων επικεντρώνεται και συμβάλει από την ιδιαίτερη προοπτική της. Για την εστίαση, τον συντονισμό και την ολοκλήρωση των δραστηριοτήτων θα χρησιμοποιηθεί η ομαδοποίηση και η συνεννόηση. Θα επιτελεσθούν εργασίες σε όλο το εύρος του προγράμματος με αντικείμενο ολοκληρωμένες πλατφόρμες εφαρμογών που να παρέχουν απρόσκοπτη επικοινωνία μεταξύ πολιτών, επιχειρήσεων και διοικητικών αρχών, υλοποιώντας συνεκτικές ομάδες δημόσιων και ιδιωτικών υπηρεσιών προσαρμοσμένων στις ανάγκες των χρηστών. Οι πλατφόρμες εφαρμογών θα αποτελέσουν αντικείμενο επίδειξης και αξιολόγησης σε «ψηφιακές θέσεις» (digitals sites), που να περιλαμβάνουν πόλεις και περιοχές, ώστε να διανοιχθεί ο δρόμος για τις «ψηφιακές κοινότητες» στις αστικές, τις αγροτικές, τις απομακρυσμένες και τις εξόχως απόκεντρες περιοχές, και θα συντονίζονται καταλλήλως με άλλες κεντρικές δράσεις, όπως π.χ. «Η αυριανή πόλη και η πολιτιστική κληρονομιά», και με πρωτοβουλίες από τα διαρθρωτικά ταμεία. Οι εργασίες αυτές θα στηριχθούν σε δραστηριότητες όλων των μερών τούτου του προγράμματος.

Ευελιξία. Το τεχνολογικό φάσμα των δραστηριοτήτων προσφέρει την ευελιξία επανεστίασης με την πάροδο του χρόνου, δεδομένου ότι θα επανεξετάζεται το ενιαίο πρόγραμμα εργασίας (που καθορίζεται σε διαβούλευση με τους σημαντικότερους παράγοντες), ούτως ώστε να ανταποκρίνεται στις μεταβαλλόμενες βιομηχανικές και κοινωνικές ανάγκες και τεχνολογικές συνθήκες.

Κοινωνικοοικονομικές ανάγκες. Η ολοκλήρωση και χρήση των τεχνολογιών της κοινωνίας των πληροφοριών επιφέρει αλλαγές σε ένα τεράστιο φάσμα προϊόντων, υπηρεσιών και διαδικασιών. Οι εργασίες θα στοχεύουν στα ποσοτικά και ποιοτικά οφέλη τα οποία προσφέρουν οι τεχνολογίες της κοινωνίας των πληροφοριών σε όλες τις βιομηχανικές και κοινωνικές δραστηριότητες, από τις ανταγωνιστικότερες μεθόδους εργασίας και επιχειρηματικές δραστηριότητες μέχρι της υψηλότερης ποιότητας και χαμηλότερου κόστους υπηρεσίες γενικού ενδιαφέροντος ή τις νέες μορφές διαμόρφωσης του ελεύθερου χρόνου και αναψυχής. Θα ληφθούν υπόψη οι πληροφοριοδεοντολογικές προεκτάσεις, η αναγκαιότητα να αρθούν συντελεστές διακριτικής μεταχείρισης, όπως διακρίσεις λόγω φύλου και να εξασφαλιστεί η εύκολη πρόσβαση και χρήση, καθώς και η γήρανση του πληθυσμού και η ανάγκη να βελτιωθεί η αποδοτικότητα των πόρων και να περιοριστούν οι περιβαλλοντικές επιπτώσεις. Η κοινωνικό-οικονομική έρευνα καθώς και τα αποτελέσματα άλλων κοινοτικών πρωτοβουλιών που διαπιστώνουν ανάγκες για τεχνολογίες της κοινωνίας των πληροφοριών, όπως περιφερειακά προγράμματα, θα ενσωματωθούν σε όλο το πρόγραμμα και τη διαχείριση του προγράμματος, ώστε να υποστηριχθεί η υιοθέτηση των τεχνολογιών της κοινωνίας των πληροφοριών. Θα εκτελεστούν επίσης εργασίες στον τομέα της στατιστικής, ο οποίος είναι νευραλγικής σημασίας για την κοινωνία των πληροφοριών και όπου οι τεχνολογίες της κοινωνίας των πληροφοριών προσφέρουν νέους τρόπους για να επιτευχθούν τα ανώτατα πρότυπα ποιότητας και η ευρύτερη, ταχύτερη και πλέον προσπελάσιμη διάδοση των στατιστικών στοιχείων. Ιδιαίτερη προσοχή θα δοθεί στην επιδίωξη της «καινοτόμου διάστασης» και στην προώθηση και υποστήριξη της συμμετοχής των ΜΜΕ, ως συμβολή στην ουσιαστική υιοθέτηση των ερευνητικών αποτελεσμάτων με οικονομικά και κοινωνικά οφέλη.

Ευρωπαϊκή προστιθέμενη αξία. Η αξιοποίηση του πλήρους δυναμικού της κοινωνίας των πληροφοριών απαιτεί τεχνολογίες, υποδομές, εφαρμογές και υπηρεσίες προσβάσιμες και εύχρηστες από οποιονδήποτε, οπουδήποτε και ανά οποιαδήποτε στιγμή, ανεξαρτήτως αν πρόκειται για επιχειρηματική ή προσωπική χρήση. Χρειάζεται η έρευνα και τεχνολογική ανάπτυξη μέσω συμπράξεων για να δημιουργηθούν τόσο η κρίσιμη μάζα προσπαθειών όσο και η διαλειτουργικότητα που απαιτούνται στην Ευρώπη. Η πανευρωπαϊκή έρευνα απαιτείται επίσης για να εξασφαλιστεί ότι το περιεχόμενο, καθώς και η δημιουργία και χρήση του, αντανακλά δεόντως και αξιοποιεί την πολιτιστική ποικιλομορφία και την πολυγλωσσία της Ευρώπης.

Ευρωπαϊκή ανταγωνιστικότητα. Οι τεχνολογίες της κοινωνίας των πληροφοριών υποστηρίζονται ή είναι ενσωματωμένες σε προϊόντα και διεργασίες σε όλους τους οικονομικούς κλάδους. Για να είναι ανταγωνιστική στην παγκόσμια αγορά η Ευρώπη χρειάζεται να κυριαρχεί τόσο στην προσφορά όσο και τη χρήση των τεχνολογιών της κοινωνίας των πληροφοριών. Για να επιταχυνθεί η υλοποίηση των γνώσεων σε καινοτομίες, στο πρόγραμμα περιλαμβάνονται δράσεις για να τονωθεί η υιοθέτηση των τεχνολογιών της κοινωνίας των πληροφοριών με την έρευνα και τεχνολογική ανάπτυξη, ούτως ώστε να εξασφαλιστεί ότι πληρούνται οι συνθήκες και οι απαιτήσεις για τη χρήση τους. Πέραν από τις δράσεις επίδειξης και τις δοκιμές, περιλαμβάνονται δράσεις για την προώθηση της ανάπτυξης και διάδοσης των δεξιοτήτων που είναι απαραίτητες για την υιοθέτηση των αποτελεσμάτων της έρευνας και ανάπτυξης (όπως διαπίστωση καταλληλότητας, αξιολογήσεις, ευαισθητοποίηση, δράσεις για τους πρώτους χρήστες και πρωτοβουλίες για διάδοση της βέλτιστης πρακτικής) καθώς και δραστηριότητες για την επίτευξη συναίνεσης και εκπόνησης προτύπων.

ΔΕΣΜΟΙ ΚΑΙ ΣΥΜΠΛΗΡΩΜΑΤΙΚΟΤΗΤΑ ΜΕ ΤΑ ΑΛΛΑ ΠΡΟΓΡΑΜΜΑΤΑ

Η συνάρθρωση με τα άλλα θεματικά προγράμματα βασίζεται στη συγκέντρωση των δραστηριοτήτων που αφορούν την ανάπτυξη, επίδειξη και υιοθέτηση των τεχνολογιών της κοινωνίας των πληροφοριών στο εν λόγω πρόγραμμα και την εν συνεχεία αξιοποίησή τους (έρευνα για την ολοκλήρωση καθώς και χρήση σε ειδικούς τομείς) στους επιμέρους τομείς άλλων θεματικών προγραμμάτων. Η φύση των τεχνολογιών της κοινωνίας των πληροφοριών επιβάλλει στενό συντονισμό με άλλα προγράμματα και σχετικές πρωτοβουλίες πολιτικής σε τομείς όπου η εφαρμογή τους διαδραματίζει κρίσιμο ρόλο. Ιδιαίτερη προσοχή θα δοθεί στα προγράμματα που αφορούν τη μεταποιητική βιομηχανία, τις μεταφορές, το περιβάλλον και την υγειονομική περίθαλψη. Οι δραστηριότητες που αφορούν τους δορυφόρους θα συντονισθούν με τις αντίστοιχες δραστηριότητες άλλων προγραμμάτων και πρωτοβουλιών συντονιστικής ομάδας της Επιτροπής επί θεμάτων διαστήματος. Ο μεγαλύτερος δυνατός σεβασμός των ανθρωπίνων δικαιωμάτων και των θεμελιωδών ηθικών αρχών θα εξασφαλιστεί σε όλες τις δραστηριότητες του ειδικού προγράμματος, σύμφωνα με το άρθρο 6 της απόφασης του Ευρωπαϊκού Κοινοβουλίου και του Συμβουλίου σχετικά με το πέμπτο πρόγραμμα-πλαίσιο.

Δεδομένου ότι η κοινωνία των πληροφοριών έχει παγκόσμιο χαρακτήρα, η διεθνής συνεργασία θα διαδραματίσει μείζονα ρόλο στην ανάπτυξη και υιοθέτηση των τεχνολογιών της κοινωνίας των πληροφοριών. Η διεθνής διάσταση θα εκφραστεί με τη συμμετοχή στο εν λόγω πρόγραμμα και την εφαρμογή του, καθώς και με την ενίσχυση διεθνών πρωτοβουλιών όπως εκείνη για τα IMS (νοήμονα συστήματα βιομηχανικής παραγωγής), καθώς και με τη σύνδεση του παρόντος προγράμματος με το πρόγραμμα για την «Επιβεβαίωση της διεθνούς σημασίας της κοινοτικής έρευνας», με το οποίο υποστηρίζονται οργανώσεις από τρίτες χώρες. Στο πλαίσιο της διεθνούς διάστασης του προγράμματος θα υπάρξουν επίσης ειδικές δραστηριότητες για να καταστεί δυνατή η συμμετοχή οργανισμών από τρίτες χώρες και για να διατηρηθούν οι δεσμοί με εμπειρογνώμονες από τρίτες χώρες που έχουν καταρτιστεί επαγγελματικώς στην Ευρώπη. Κατά περίπτωση, οι εργασίες θα συμπληρώνονται και θα συντονίζονται με τις αντίστοιχες στο πλαίσιο του COST. Καινοτόμες δραστηριότητες ενσωματωμένες σε όλο το πρόγραμμα θα αποτελέσουν τις εστίες για την προώθηση της αξιοποίησης και χρήσης αποτελεσμάτων που θα προκύψουν από αυτό το πρόγραμμα και θα βοηθήσουν να εξασφαλιστεί η συμπληρωματικότητα και η διασύνδεση με τις δραστηριότητες για καινοτομίες που διενεργούνται στο πλαίσιο του προγράμματος «Προώθηση της καινοτομίας και ενθάρρυνση της συμμετοχής των ΜΜΕ». Επιπλέον, θα χρησιμοποιηθούν συνδέσεις σε επίπεδο προγράμματος με το Eureka, τις δράσεις των διευρωπαϊκών δικτύων και άλλα κοινοτικά μέσα για να προαχθούν οι κατάλληλοι δίαυλοι και μηχανισμοί για την περαιτέρω υιοθέτηση και την αξιοποίηση των αποτελεσμάτων. Η σύνδεση με το πρόγραμμα «Προώθηση της καινοτομίας και ενθάρρυνση της συμμετοχής των ΜΜΕ» θα συμπληρώσει τις δράσεις (π.χ. διερευνητικά βραβεία) που ενισχύουν την αποτελεσματική συμμετοχή των ΜΜΕ που συμμετέχουν σε αυτό το πρόγραμμα.

Η βελτίωση της τεχνογνωσίας των δεξιοτήτων και των προσόντων των ευρωπαίων ερευνητών και της κατανόησης των κοινωνικοοικονομικών επιπτώσεων της έρευνας στους τομείς που καλύπτει το πρόγραμμα είναι απαραίτητη προκειμένου να εξασφαλιστεί επαρκής διαθεσιμότητα κατάλληλης εμπειρογνωμοσύνης και να υπάρξει απτός αντίκτυπος με διάρκεια. Η κατάρτιση και η κοινωνικοοικονομική έρευνα θ' αποτελέσουν συνεπώς αναπόσπαστο μέρος του προγράμματος, θα συμπληρώνονται δε με τις κατάλληλες συνδέσεις με το οριζόντιο πρόγραμμα «Βελτίωση του ανθρώπινου δυναμικού και της κοινωνικοοικονομικής βάσης γνώσεων» και με πρωτοβουλίες του Ευρωπαϊκού Κοινωνικού Ταμείου. Οι δραστηριότητες κατάρτισης θα περιλαμβάνουν υποστήριξη για υποτροφίες, που θα έχουν τη μορφή υποτροφιών «Μαρία Κιουρί» σύμφωνα με τους ορισμούς και τους κανόνες του οριζόντιου προγράμματος. Οι εργασίες αυτού του προγράμματος για τη «Δικτύωση της έρευνας» θα διασυνδέονται με την υποστήριξη του οριζόντιου προγράμματος για την πρόσβαση σε μεγάλες εγκαταστάσεις Η/Υ και με τις δραστηριότητες «στήριξη υποδομών έρευνας» των άλλων θεματικών προγραμμάτων.

Θα αξιοποιηθούν πλήρως οι δυνατότητες που προσφέρονται από το COST και το Eureka, καθώς και η συνεργασία με διεθνείς οργανισμούς, ούτως ώστε να προκύψουν συνέργιες μεταξύ των δράσεων και των έργων του παρόντος προγράμματος και ερευνητικών δραστηριοτήτων που χρηματοδοτούνται σε εθνικό επίπεδο. Όσον αφορά τη συνεργασία με το Eureka, είναι δυνατόν να αναπτυχθούν στο πλαίσιο των κεντρικών δράσεων έργα που αφορούν θέματα κοινού ενδιαφέροντος με τα του προγράμματος-πλαισίου, σύμφωνα με τα κριτήρια επιλογής και τις διαδικασίες του τελευταίου.

α) ΚΕΝΤΡΙΚΕΣ ΔΡΑΣΕΙΣ

i) Συστήματα και υπηρεσίες για τους πολίτες

Στόχοι και προτεραιότητες ΕΤΑ

Ο στόχος εν προκειμένω θα είναι να προωθηθεί η δημιουργία της νέας γενεάς εύχρηστων, αξιόπιστων, οικονομικώς αποδοτικών και διαλειτουργικών υπηρεσιών γενικού ενδιαφέροντος, που να πληρούν τις απαιτήσεις των χρηστών για ευέλικτη πρόσβαση, από οποιονδήποτε, από οπουδήποτε, ανά οιαδήποτε χρονική στιγμή. Στις εργασίες, συμπεριλαμβανομένης της σχετικής εκπαίδευσης και κατάρτισης, περιλαμβάνονται ΕΤΑ επί του συνόλου της κεντρικής δράσης, καθώς και ειδική ΕΤΑ στους ακόλουθους τομείς: υγεία 7 άτομα με ειδικές ανάγκες, καθώς και ηλικιωμένοι και ανάπηροι 7 δημόσια διοίκηση 7 περιβάλλον 7 μεταφορές και τουρισμός. Ορισμένα από τα θέματα που διατρέχουν όλο το πρόγραμμα θα συμπεριληφθούν προκειμένου να ληφθούν δεόντως υπόψη οι ανάγκες και οι προσδοκίες των τυπικών χρηστών της εν λόγω κεντρικής δράσης, ιδίως όσον αφορά την χρηστικότητα και την αποδοχή των νέων υπηρεσιών, καθώς και την ασφάλεια και το απόρρητο των πληροφοριών και θέματα κοινωνικοοικονομικά και δεοντολογικά.

- Υγεία

Οι εργασίες θα καλύψουν νέας γενεάς μηχανογραφημένα κλινικά συστήματα, προηγμένες υπηρεσίες τηλεϊατρικής και δικτυακές εφαρμογές στον τομέα της υγείας για την υποστήριξη των ιατρικών επαγγελμάτων, την αδιάκοπη υγειονομική περίθαλψη και τη διαχείριση των υπηρεσιών υγείας, καθώς και νοήμονα συστήματα που προσφέρουν στους πολίτες τη δυνατότητα να έχουν μεγαλύτερη συμμετοχή και να αναλάβουν περισσότερη ευθύνη για την ίδια τους την υγεία.

Προτεραιότητες ΕΤΑ: συστήματα υγείας: συστήματα που να βελτιώνουν τις ικανότητες των επαγγελματιών της υγειονομικής περίθαλψης στα θέματα της πρόληψης, της διάγνωσης, της περίθαλψης και της αποκατάστασης, όπως: νοήμονα συστήματα αναίμακτης διάγνωσης και θεραπείας, νοήμονα συστήματα ιατροτεχνικής βοήθειας και προηγμένα συστήματα ιατρικής απεικόνισης 7 προηγμένες εφαρμογές τηλεϊατρικής 7 «εικονικά κέντρα υγείας» που να προσφέρουν υπηρεσίες μοναδικού κέντρου υποδοχής 7 υψηλής ταχύτητας και ασφάλειας δίκτυα και εφαρμογές για τη διασύνδεση υπηρεσιών έκτακτης ανάγκης, νοσοκομείων, εργαστηρίων, φαρμακείων, κέντρων πρωτοβάθμιας περίθαλψης και κοινωνικής αρωγής καθώς και των σπιτιών, ώστε να υπάρχει συνέχεια στην περίθαλψη 7 διαχείριση και ανασχεδιασμός της ροής εργασίας των υπηρεσιών περίθαλψης 7 νέας γενεάς ηλεκτρονικοί φάκελοι ασθενών και κάρτες για πολύπλοκα αντικείμενα δεδομένων υγείας 7 ατομικά συστήματα υγείας: οικονομικώς προσιτά και εύχρηστα συστήματα για την ατομική παρακολούθηση της υγείας και σταθερά ή φορητά συστήματα πρόληψης, όπου περιλαμβάνονται προηγμένοι και οικονομικώς προσιτοί αισθητήρες, μορφομετατροπείς σημάτων και μικροσυστήματα 7 ατομικές ιατρικές διατάξεις για την επιτήρηση της πρόληψης και της θεραπείας 7 τηλεσυστήματα και εφαρμογές για την υποστήριξη της περίθαλψης κάθε είδους 7 εύχρηστα και πιστοποιημένα συστήματα πληροφορικής για την υποστήριξη της παιδείας και της ενημέρωσης των πολιτών σε θέματα υγείας 7 οι εργασίες θα συμπληρωθούν με δράσεις υιοθέτησης της τεχνολογίας, που θα περιλαμβάνουν ελέγχους καταλληλότητας και αξιολογήσεις καθώς και δράσεις για τους πρώτους χρήστες και άλλες πρωτοβουλίες για τη διάδοση της βέλτιστης πρακτικής.

- Άτομα με ειδικές ανάγκες, περιλαμβανομένων των αναπήρων και των ηλικιωμένων

Αντικείμενο των εργασιών θα είναι διεπαφές ατόμου/συστήματος και προσαρμόσιμα συστήματα παροχής βοήθειας για την υπερνίκηση προβλημάτων που προξενούνται από εμπόδια στο περιβάλλον και από σωματικές ή διανοητικές βλάβες, καθώς και νοήμονα συστήματα και υπηρεσίες που να υποστηρίζουν την αυτοεξυπηρέτηση, την κοινωνική ενσωμάτωση και τη συμμετοχή στην κοινωνία των πληροφοριών.

Προτεραιότητες ΕΤΑ: προϊόντα, συστήματα και υπηρεσίες «ντιζάιν για όλους» που να περιλαμβάνουν βελτιωμένες μεθόδους συμμετοχής των ενδιαφερομένων στο σχεδιασμό, πολυτροπικά τερματικά και καθολικής εφαρμογής διεπαφές 7 προσαρμόσιμα συστήματα: εργαλεία επικοινωνίας για άτομα με ειδικές απαιτήσεις, μηχανισμοί υποστήριξης της κινητικότητας τόσο εντός όσο και εκτός σπιτιού, συστήματα αυτοματοποιημένου χειρισμού 7 πολυμεσικές εφαρμογές για την υποστήριξη της καθημερινής ζωής και της κοινωνικής ενσωμάτωσης στο σπίτι, την εργασία, την εκπαίδευση, τις μεταφορές, τον ελεύθερο χρόνο κ.λπ., δίκτυα κοινωνικής υποστήριξης και παρέμβασης, νέες μέθοδοι για την παροχή υπηρεσιών 7 υιοθέτηση της τεχνολογίας: κεντρικές πτυχές θα αποτελέσουν οι έλεγχοι καταλληλότητας και οι δράσεις επίδειξης.

- Δημόσια διοίκηση

Οι εργασίες θα επικεντρωθούν σε πολυμεσικά συστήματα και υπηρεσίες που έχουν ως αντικείμενο τις ειδικές ανάγκες όλων των τύπων διοικητικών αρχών (δηλαδή της Κοινότητας, εθνικών, περιφερειακών, τοπικών), ιδίως για τη στήριξη της διεύρυνσης και εμβάθυνσης της ΕΕ, και που προσφέρουν στους πολίτες διαλογικές υπηρεσίες ή/και καθιστούν τις υπηρεσίες αυτές διαθέσιμες σε κέντρα συνάντησης των πολιτών, ιδίως σε απομακρυσμένες και αγροτικές περιοχές. Ιδιαίτερη προσοχή θα δοθεί στη βελτίωση της αποτελεσματικότητας και της ενδοϋπηρεσιακής αποδοτικότητας.

Προτεραιότητες ΕΤΑ: τεχνολογίες και συστήματα για την on line υποστήριξη των δημοκρατικών διαδικασιών και για βελτιωμένη, ανεξαρτήτως απόστασης και γλώσσας, εύχρηστη και προσιτή πρόσβαση σε πληροφορίες και υπηρεσίες, για να καθίσταται δυνατή η μονοαπευθυντική πρόσβαση και η διεκπεραίωση υποθέσεων των πολιτών και των επιχειρήσεων 7 πολυγλωσσικές εξατομικευμένες υπηρεσίες και νοήμονα πολυλειτουργικά συστήματα που να διευκολύνουν την διαλογική επικοινωνία μεταξύ πολιτών και δημόσιας διοίκησης, όπου περιλαμβάνεται και η ανάπτυξη εικονικών φόρουμ (δημόσιες ακροάσεις, δημοσκοπήσεις κ.λπ.) 7 συστήματα και εργαλεία που θα προσφέρουν τη δυνατότητα να διαδραματίσουν τον δέοντα ρόλο οι στατιστικές για την ανάπτυξη της διαφάνειας και της προσπέλασης στη δημόσια διοίκηση και για την προώθηση της ανταλλαγής πολυμεσικών δεδομένων μεταξύ διοικητικών αρχών 7 καινοτόμες εφαρμογές για να υποστηριχθεί η προσαρμογή της δημόσιας διοίκησης στις ανάγκες για συστήματα πληροφοριών και επεξεργασίας δεδομένων για την εφαρμογή των πολιτικών της Κοινότητας 7 υιοθέτηση τεχνολογίας: προτεραιότητα θα δοθεί σε μέτρα διάδοσης της βέλτιστης πρακτικής και λοιπά μέτρα υιοθέτησης τεχνολογίας.

- Περιβάλλον

Οι εργασίες θα επικεντρωθούν σε νέας γενεάς συστήματα και υπηρεσίες για την παρακολούθηση, την πρόγνωση και την υποστήριξη αποφάσεων, που αφορούν τις εξωτερικές και εσωτερικές συνθήκες, από τη δημόσια διοίκηση, τις βιομηχανίες και το κοινό, καθώς και προηγμένα συστήματα και υπηρεσίες για τον εντοπισμό, την αξιολόγηση, την παρακολούθηση και την αποσόβηση των κινδύνων και για τη διαχείριση και άμβλυνση καταστάσεων έκτακτης ανάγκης, από φυσικές ή ανθρωπογενείς αιτίες (περιλαμβάνονται χερσαίες νάρκες κατά προσωπικού).

Προτεραιότητες ΕΤΑ: υποστήριξη της παρακολούθησης, της πρόγνωσης και της λήψης αποφάσεων: νοήμονα συστήματα πληροφορικής σχετικά με την ποιότητα του ατμοσφαιρικού αέρα/των υδάτων/του εδάφους και για την παρακολούθηση και διαχείριση των φυσικών πόρων 7 προηγμένα συστήματα για την παρακολούθηση, πρόληψη και προειδοποίηση της ρύπανσης των υδάτων/του ατμοσφαιρικού αέρα/της θάλασσας/του εδάφους/των αποβλήτων 7 καταμερισμένα συστήματα παρακολούθησης χαμηλού κόστους 7 συστήματα υψηλών επιδόσεων και προηγμένα εργαλεία για την σύμπτυξη, αξιοποίηση και προσομοίωση περιβαλλοντικών δεδομένων, καθώς και γεωγραφικών δεδομένων 7 ολοκληρωμένα εργαλεία και συστήματα πληροφοριών για την υποστήριξη της αειφόρου ανάπτυξης και για τη βελτίωση της αποδοτικής χρήσης του περιβάλλοντος και των πόρων 7 κίνδυνοι και καταστάσεις έκτακτης ανάγκης: προηγμένα συστήματα διαχείρισης που να αξιοποιούν τις δορυφορικές εικόνες, την τηλεπισκόπηση, τα συστήματα αισθητήρων, συστήματα πραγματικού χρόνου και δίκτυα επικοινωνίας 7 υιοθέτηση της τεχνολογίας: καίριες πτυχές θα αποτελέσουν οι έλεγχοι καταλληλότητας και οι δράσεις επίδειξης.

- Μεταφορές και τουρισμός

Οι εργασίες θα έχουν ως αντικείμενο την ανάπτυξη ΤΚΠ, τον έλεγχο καταλληλότητας, την επίδειξη σε νοήμονα συστήματα υποδομών και οχημάτων για τη διαχείριση όλων των τρόπων μεταφορών, περιλαμβανομένων των διατροπικών μεταφορών και «των αλυσίδων μεταφοράς» φορτίων και επιβατών, για την ασφάλεια και την αποδοτική λειτουργία όλων των ειδών μεταφορών, και θα υποστηρίζουν, μεταξύ άλλων, τις δράσεις «Προαγωγή της ανταγωνιστικής και αειφόρου ανάπτυξης», καθώς και συστήματα και υπηρεσίες σχετικές με την πληροφόρηση, την κινητικότητα και τον τουρισμό.

Προτεραιότητες ΕΤΑ: συστήματα για την επιτήρηση, τον προσδιορισμό θέσης και την καθοδήγηση και αναγκαία βελτίωση των επίγειων και δορυφορικών υποδομών επικοινωνιών και προσδιορισμού θέσης, των σταθερών, των ενσωματωμένων στα οχήματα και των φορητών διατάξεων διαλογικών πολυμέσων και των συστημάτων τηλεπληρωμής - ιδίως για τη διαχείριση της κυκλοφορίας και της ζήτησης, για τα μέσα μαζικής μεταφοράς και τα οχήματα ιδιωτικής χρήσης, για την εκμετάλλευση του στόλου των κυκλοφορούντων οχημάτων και για τη διαχείριση των φορτίων ώστε να υποστηρίζεται όλη η αλυσίδα διοικητικής υποστήριξης, και για την πληροφόρηση του χρήστη 7 νέα συστήματα ελέγχου της κυκλοφορίας με προηγμένες διεπαφές, εργαλεία προσομοίωσης και πρόγνωσης, όπου περιλαμβάνονται συστήματα για τη διαχείριση εκδηλώσεων και κρίσεων μεγάλης κλίμακας 7 ενσωματωμένα στα οχήματα ανθρωποκεντρικά συστήματα, συμπεριλαμβανομένων δεσμών με συμπληρωματικά συστήματα τηλεματικής, για την ασφάλεια και την απόδοση, όπου περιλαμβάνεται η βελτίωση της ορατότητας, η παρακολούθηση της κατάστασης του οδηγού, η ανίχνευση εμποδίων και η έγκαιρη προειδοποίηση, η αποσόβηση συγκρούσεων, καθώς και συστήματα που να εξασφαλίζουν την τήρηση των κανόνων (π.χ. ορίων ταχύτητας) 7 συστήματα τηλεματικής για νοήμονες ελιγμούς οχημάτων σε όλους τους τρόπους μεταφορών 7 συστήματα («info-mobility») για επί του οχήματος πληροφορίες ενημέρωσης σχετικά με την κυκλοφοριακή κίνηση, περιλαμβανομένων των πληροφοριών αναψυχής («infotainment») 7 εξατομικευμένα πολυμεσικά πληροφοριακά συστήματα για τον κλάδο των μεταφορών και του τουρισμού, όπου περιλαμβάνονται οι τηλεκρατήσεις και οι τηλεπληρωμές, συστήματα και υπηρεσίες σχετικά με την μετεωρολογία, την αναψυχή και τον τουρισμό 7 συστήματα υποστήριξης αποφάσεων για τη βελτιωμένη απόδοση και τον σχεδιασμό στον τουριστικό κλάδο 7 υπηρεσίες εικονικής κινητικότητας 7 υιοθέτηση τεχνολογίας: αξιολόγηση οικονομικής και τεχνικής βιωσιμότητας, δράσεις αξιολόγησης και πιστοποίησης καθώς και δράσεις διάδοσης βέλτιστης πρακτικής.

ii) Νέες μέθοδοι εργασίας και ηλεκτρονικό εμπόριο

Στόχοι και προτεραιότητες ΕΤΑ

Στόχος είναι εν προκειμένω να αναπτυχθούν τεχνολογίες της κοινωνίας των πληροφοριών που θα προσφέρουν τη δυνατότητα στους εργαζόμενους και τις επιχειρήσεις από την Ευρώπη, ιδιαιτέρως τις ΜΜΕ, να αυξήσουν την ανταγωνιστικότητά τους στην παγκόσμια αγορά, ενώ παράλληλα θα βελτιώνουν την ποιότητα της οικονομικά ενεργού ζωής των ατόμων, επειδή η χρήση των τεχνολογιών της κοινωνίας των πληροφοριών προσφέρει την ευελιξία υπερνίκησης πολλών περιορισμών στις μεθόδους εργασίας και οργάνωσης, περιλαμβανομένων των περιορισμών λόγω απόστασης και χρόνου. Θα δοθεί ειδική προσοχή στις κοινωνικές προεκτάσεις των νέων μεθόδων εργασίας, ιδίως δε στις επιπτώσεις τους στην ισότητα των ευκαιριών και στην ποιότητα της ζωής. Αυτή η κεντρική δράση καλύπτει τόσο την ανάπτυξη όσο και το εμπόριο αγαθών και υπηρεσιών, ιδίως στην αγορά ηλεκτρονικών, και λαμβάνει υπόψη τις διαφορετικές απαιτήσεις και ικανότητες του εργαζόμενου, του καταναλωτή και των επιχειρήσεων και οργανισμών, περιλαμβάνει δε τη σχετική επαγγελματική κατάρτιση. Καθοριστικοί άξονες θα είναι εν προκειμένω οι παγκόσμιες εξελίξεις, ιδίως η ταχύρυθμη εξέλιξη της αγοράς ηλεκτρονικών, καθώς και κοινωνικοοικονομικοί παράγοντες. Ο στόχος θα είναι η ανάπτυξη και η επίδειξη των παγκοσμίως βέλτιστων πρακτικών εργασίας και επιχειρηματικής πρακτικής, που να αξιοποιούν τομείς όπου υπερτερεί η Ευρώπη, όπως οι ηλεκτρονικές πληρωμές, οι έξυπνες ηλεκτρονικές κάρτες, τα κινητά συστήματα, το λογισμικό για την προσομοίωση των επιχειρηματικών πρακτικών, τη διοίκηση των επιχειρήσεων και την προστασία του καταναλωτή.

- Μέθοδοι και εργαλεία ελαστικής, κινητής εργασίας και τηλεργασίας

Οι εργασίες θα επικεντρωθούν στην προσφορά των δυνατοτήτων, τον έλεγχο της καταλληλότητας και την επίδειξη ανταγωνιστικών, ελαστικών και ανθρωποκεντρικών μεθόδων και οργάνωσης της εργασίας, περιλαμβανομένης της δημόσιας διοίκησης και των μη κερδοσκοπικών οργανισμών, με βάση ολοκληρωμένη προσέγγιση που να συνδυάζει την επιχειρηματική πρακτική και την οργάνωση της εργασίας, τη διαχείριση των ανθρώπινων πόρων, και τις τεχνολογίες της κοινωνίας των πληροφοριών, κατόπιν ανάλυσης των κοινωνικοοικονομικών και νομικών απαιτήσεων και λαμβάνοντας υπόψη το διεθνές πλαίσιο και την τρέχουσα επιχειρηματική πρακτική. Η δράση αυτή θα απευθύνεται εξίσου στην κάλυψη των αναγκών των εργαζομένων, των επιχειρήσεων και των καταναλωτών. Κύρια στοιχεία θα αποτελέσουν πιλοτικά έργα βέλτιστης πρακτικής και επιδείξεις εφαρμόσιμες σε μεγαλύτερη κλίμακα, καθώς και δράσεις διάδοσης που να αποτελέσουν κίνητρο ευρύτερου πειραματισμού, και υιοθέτησης των αποτελεσμάτων.

Προτεραιότητες ΕΤΑ: μέθοδοι εργασίας: τηλεργασία και συλλογική εργασία μέσω δικτύων 7 κινητή εργασία 7 μέθοδοι βασιζόμενοι στην προσομοίωση και την εικονική πραγματικότητα, τόσο για την ατομική όσο και τη συλλογική εργασία 7 επιχειρηματικότητα και εργασία κατανεμημένη σε χαρτοφυλάκια 7 οργάνωση: ενσωμάτων νέων ή σχεδιασμένων εξ υπαρχής μεθόδων και δομών εργασίας σε όλους τους κλάδους, περιλαμβανομένης της δημόσιας διοίκησης, λαμβάνοντας υπόψη τις ισχύουσες πρακτικές 7 ευέλικτες, διευρυμένες, εικονικές επιχειρήσεις και δίκτυα μεμονωμένων εργαζομένων 7 διαχείριση και ολοκλήρωση της ροής εργασίας 7 οργανωτικές μεθοδολογίες, όπου να περιλαμβάνεται η συνεκτική νοημοσύνη, η συγκριτική αξιολόγηση και ο σχεδιασμός σεναρίων 7 μέθοδοι αναπροσανατολισμού και διαχείριση της μετάβασης και των κινδύνων 7 κοινωνικοοικονομικά θέματα (περιλαμβανομένων των απαραίτητων στατιστικών μεθόδων και εργαλείων): ανάλυση των αλλαγών 7 ανθρώπινοι πόροι και επαγγελματική κατάρτιση 7 ανθρώπινοι παράγοντες, χρηστικότητα, επιπτώσεις στην υγεία και εργονομία και ασφάλεια στο χώρο εργασίας 7 επιπτώσεις και συνοχή στο νομικό και κανονιστικό πλαίσιο 7 οι εργασίες θα συμπληρωθούν με δράσεις υιοθέτησης των αποτελεσμάτων που θα περιλαμβάνουν ελέγχους καταλληλότητας και αξιολογήσεις καθώς και δράσεις απευθυνόμενες στους πρώτους χρήστες και άλλες πρωτοβουλίες διάδοσης της βέλτιστης πρακτικής.

- Συστήματα διαχείρισης για τους προμηθευτές και τους καταναλωτές

Οι εργασίες θα επικεντρωθούν στην απρόσκοπτη διατερματική υποστήριξη, που να καλύπτει υλικά και άϋλα προϊόντα, για το ηλεκτρονικό εμπόριο και τις γεωγραφικά κατανεμημένες εικονικές επιχειρήσεις και αγορές. Θα καλυφθούν εφαρμογές ή συστήματα διαδραστικής επικοινωνίας με και μεταξύ χρηστών, επιχειρηματιών, εμπορικών επιχειρήσεων και δημόσιας διοίκησης. Οι εργασίες θα αφορούν τόσο τις επιχειρηματικές πρακτικές όσο και τις μεθόδους παραγωγής ώστε να καλύπτεται πλήρως η αλυσίδα πρόσθετης αξίας και οι τεχνολογίες της κοινωνίας των πληροφοριών που απαιτούνται για την υποστήριξή τους.

Προτεραιότητες ΕΤΑ: συστήματα τεχνολογιών της κοινωνίας των πληροφοριών με αντικείμενο τις υπό εξέλιξη μεθόδους, δηλαδή: υποστήριξη του κύκλου ζωής προϊόντος, σχεδιασμός, μηχανοτεχνία, κατασκευή και συντήρηση, διοικητική υποδομή και διαχείριση διανομής, έλεγχος ποιότητας, μέτρηση παραγωγικότητας 7 συστήματα με αντικείμενο τις μεθόδους μάρκετινγκ και πωλήσεων, όπου περιλαμβάνονται: επικοινωνία με τους πελάτες, διαπραγμάτευση και ανάθεση συμβάσεων, προσαρμογή στις απαιτήσεις των πελατών, συσκευασία και εμπόριο 7 συστήματα με αντικείμενο τις μεθόδους χρηματοοικονομικής διαχείρισης, με την κατάλληλη υποστήριξη για το ευρώ, τα οποία να περιλαμβάνουν: παραγγελιοδοσία, έκδοση τιμολογίων και πληρωμές, λογιστική και φορολογία 7 συμβάσεις του δημοσίου και ιδιωτικού τομέα 7 συστήματα με αντικείμενο τις μεθόδους διαχείρισης, συγκεκριμένα: υποστήριξη λήψης αποφάσεων και προγραμματισμός 7 συστήματα διαχείρισης εικονικών και πραγματικών αγορών 7 συστήματα για την on line αναζήτηση και διαχείριση εμπορικών πληροφοριών, περιλαμβανομένων καταλόγων 7 συστήματα με αντικείμενο τις καταναλωτικές πρακτικές, συγκεκριμένα: επιλογή και αγορά προϊόντων και υπηρεσιών 7 συστήματα για την υποστήριξη των δικαιωμάτων των καταναλωτών υιοθέτηση τεχνολογίας: μέτρα διάδοσης της βέλτιστης πρακτικής και λοιπά μέτρα υιοθέτησης των τεχνολογιών 7 οι εργασίες θα συμπληρωθούν με ελέγχους καταλληλότητας και αξιολογήσεις με δοκιμές, καθώς και μέτρα συντονισμού που συμβάλλουν στην εκπόνηση προτύπων.

- Ασφάλεια πληροφοριών και δικτύων και άλλες τεχνολογίες δημιουργίας εμπιστοσύνης

Οι εργασίες θα επικεντρωθούν σε τεχνολογίες που να ενισχύουν την εμπιστοσύνη στην υποδομή πληροφορικής καθώς και στις υπηρεσίες που παρέχει και τις πηγές πληροφοριών, ως αξιόπιστες, αποδοτικές και εύχρηστες για την εφαρμογή νέων μεθόδων εργασίας και επιχειρηματικής δραστηριότητας. Περιλαμβάνεται εν προκειμένω η προστασία της ακεραιότητας των πληροφοριών, η διαχείριση των δικαιωμάτων πνευματικής ιδιοκτησίας, η βελτίωση της προστασίας της ιδιωτικής ζωής και τεχνικές για την καταπολέμηση της πληροφορικής εγκληματικότητας, συμπληρώνοντας τις εργασίες που εκτελούνται στα πλαίσια της κεντρικής δράσης «Απαραίτητες τεχνολογίες και υποδομές».

Προτεραιότητες ΕΤΑ: Ηλεκτρονική υπογραφή, τεχνικές πιστοποίησης και διαπίστωσης της ταυτότητας 7 παρουσίαση δεδομένων προϊόντων 7 αποσόβηση απάτης και παραπλανητικής παρουσίασης προϊόντων 7 τεχνολογίες ηλεκτρονικής προστασίας δικαιωμάτων πνευματικής ιδιοκτησίας 7 τεχνολογίες για τη βελτίωση της προστασίας της ιδιωτικής ζωής, περιλαμβανομένων των τεχνολογιών που αποτρέπουν την αθέμιτη συλλογή, καταγραφή και αποκάλυψη προσωπικών και επιχειρηματικών δεδομένων 7 ασφαλείς ηλεκτρονικές συναλλαγές και πληρωμές, περιλαμβανομένων όσων διενεργούνται ανωνύμως και όσων ενσωματώνουν έξυπνες ηλεκτρονικές κάρτες της επόμενης γενεάς 7 διαχείριση κρίσιμων συστημάτων και αξιόπιστες υποδομές νέας γενεάς για το ηλεκτρονικό εμπόριο 7 υποστήριξη για την ανάπτυξη και τη συμμόρφωση προς το νομικό και ρυθμιστικό πλαίσιο 7 τεχνολογίες για τη δημιουργία εμπιστοσύνης σε εύλογη διαχείριση τεράστιου όγκου δεδομένων από τις επιχειρήσεις και τους καταναλωτές, καθώς και προσαρμογή στις ανάγκες του χρήστη 7 υιοθέτηση τεχνολογιών: αξιολόγηση τεχνολογιών, δοκιμές, επιδείξεις για την οικοδόμηση της εμπιστοσύνης και συντονισμός για να εξασφαλιστεί η διαλειτουργικότητα καθώς και συμβολή σε διεθνώς ανεγνωρισμένα πρότυπα.

iii) Περιεχόμενο και εργαλεία πολυμέσων

Στόχοι και προτεραιότητες ΕΤΑ

Στόχος αυτής της κεντρικής δράσης είναι να βελτιωθεί η λειτουργικότητα, η χρηστικότητα και η αποδοχή των μελλοντικών προϊόντων και υπηρεσιών πληροφορικής ώστε να διευκολύνεται η γλωσσική και πολιτιστική ποικιλομορφία, να συμβάλει στην αξιοποίηση και εκμετάλλευση της πολιτιστικής κληρονομιάς της Ευρώπης, να προωθηθεί η δημιουργικότητα και να βελτιωθούν τα συστήματα εκπαίδευσης και επαγγελματικής κατάρτισης για τη δια βίου μάθηση. Οι εργασίες θα καλύπτουν την εκπόνηση νέων μοντέλων, μεθόδων, τεχνολογιών και συστημάτων για τη δημιουργία, την επεξεργασία, τη διαχείριση, τον σχηματισμό δικτύων, την πρόσβαση και την εκμετάλλευση ψηφιακού περιεχομένου, όπου περιλαμβάνεται και το οπτικοακουστικό περιεχόμενο. Σημαντική διάσταση της έρευνας θα αποτελέσουν νέα κοινωνικοοικονομικά και τεχνολογικά μοντέλα για την παρουσίαση των πληροφοριών, των γνώσεων και της τεχνογνωσίας. Οι εργασίες θα έχουν ως αντικείμενο τόσον έρευνα προσανατολισμένη στις εφαρμογές -επικεντρωμένη στην ηλεκτρονική δημοσίευση, τα οπτικοακουστικά μέσα, τον πολιτισμό και την εκπαίδευση και επαγγελματική κατάρτιση- όσο και στην γενικής φύσεως έρευνα των τεχνολογιών της γλώσσας και του περιεχομένου για όλους τους τομείς εφαρμογών, και θα περιλαμβάνονται οι έλεγχοι καταλληλότητας, μέτρα υιοθέτησης τεχνολογίας, ο συντονισμός και η εκπόνηση προτύπων.

- Διαλογικές ηλεκτρονικές εκδόσεις και ψηφιακή κληρονομιά και πολιτιστικό περιεχόμενο

Οι εργασίες όσον αφορά τις διαλογικές ηλεκτρονικές εκδόσεις θα επικεντρωθούν σε νέα υποδείγματα εκδόσεων και ηλεκτρονικών μέσων τόσο για εμπορική όσο και για ιδιωτική χρήση (περιλαμβανομένης της εξέλιξης του παγκόσμιου ηλεκτρονικού δικτύου World-Wide Web). Αντικείμενο θα αποτελέσουν μελλοντικά συστήματα ηλεκτρονικών εκδόσεων ικανά να διεκπεραιώνουν νέους συνδυασμούς περιεχομένου και να παρέχουν στους χρήστες νέες δυνατότητες διαλογικής επικοινωνίας και χειρισμού και να καλυφθούν νέες μορφές περιεχομένου, όπως εικονικά αντικείμενα, περιβάλλοντα πολλών χρηστών ή κινούμενες εικόνες όπου «να συμμετέχει» χρήστης. Οι εργασίες θα επικεντρωθούν στους ακόλουθους τρεις ταχύρυθμα εξελισσόμενους τομείς εφαρμογών: ηλεκτρονική έκδοση γνώσεων, ιδιαιτέρως επιστημονικού και εμπορικού περιεχομένου 7 ηλεκτρονικές εκδόσεις σύγχρονου τρόπου ζωής, συγκεκριμένα ειδήσεων, αναψυχής και πληροφοριών για τον πολίτη 7 καθώς και γεωγραφικές και στατιστικές πληροφορίες, περιλαμβανομένων κοινωνικοοικονομικών πληροφοριών ιδιαίτερα όταν πολύπλοκες πληροφορίες καθιστούν αναγκαίες νέες μορφές παρουσίασης για τον μη ειδικό χρήστη. Σκοπός των εργασιών σχετικά με την ψηφιακή κληρονομιά και το πολιτιστικό περιεχόμενο θα είναι να βελτιωθεί η προσπέλαση στην πολιτιστική κληρονομιά, να διευκολυνθεί η αξιοποίησή της και να προωθηθεί η πολιτιστική ανάπτυξη με επέκταση της καίριας συμβολής των βιβλιοθηκών, των μουσείων και των αρχείων στην αναδυόμενη «πολιτισμική οικονομία», λαμβάνοντας υπόψη την οικονομική, επιστημονική και τεχνολογική ανάπτυξη. Οι δράσεις θα αφορούν ιδιαιτέρως τις νέες ψηφιακές μεθόδους και θα καλύπτουν επιχειρηματικά και οικονομικά μοντέλα, ιδιαίτερα εκείνα που προωθούν νέες συμπράξεις μέσω δικτύων και νέες υπηρεσίες για τον πολίτη.

Προτεραιότητες ΕΤΑ:

- όσον αφορά τις διαλογικές ηλεκτρονικές εκδόσεις: εκπόνηση δημιουργικού περιεχομένου με τη βοήθεια προηγμένων συστημάτων τηλεματικής συνεργασίας για τη σύνταξη και το σχεδιασμό σε πραγματικό χρόνο και την ανάπτυξη των δεξιοτήτων (π.χ. για τον σχεδιασμό και την εκπόνηση προσομοιώσεων τριών διαστάσεων ή εικονικής πραγματικότητας) 7 συστήματα για τη δημιουργία και την επαναχρησιμοποίηση περιεχομένου από διαφορετικά μέσα 7 συλλογική δημιουργική έκφραση και ηλεκτρονική δημοσίευση 7 διαχείριση ψηφιακού περιεχομένου με την υποστήριξη κατανεμημένου και δικτυωμένου περιεχομένου 7 επεξεργασία μεγάλων όγκων δεδομένων με καινοτόμους τρόπους (απεικόνιση, ανάπτυξη σεναρίων ή χωρική ανάλυση) 7 εκπόνηση νέων παραμέτρων για την αξιολόγηση πληροφοριών 7 εξατομικευμένη προσαρμογή του προσφερόμενου περιεχομένου (μέσω τεχνολογιών push ή pull), με την οικονομικώς αποδοτική ομαδοποίηση του περιεχομένου, διαφήμιση και συναλλαγές, τη συγκέντρωση χαρακτηριστικών γνωρισμάτων πελάτη και εξατομικευμένο σχεδιασμό και παρουσίαση (κατά τρόπο που να σέβεται την ιδιωτική ζωή του χρήστη) 7 διερεύνηση των ορίων μεταξύ του περιεχομένου ειδικού πεδίου και ανεξαρτήτως πεδίου 7 οι εργασίες θα συμπληρωθούν με δράσεις υιοθέτησης τεχνολογίας, όπου θα περιλαμβάνονται έλεγχοι καταλληλότητας και αξιολογήσεις, καθώς και δράσεις για τους πρώτους χρήστες και άλλες πρωτοβουλίες διάδοσης της βέλτιστης πρακτικής,

- όσον αφορά την ψηφιακή κληρονομιά και το πολιτιστικό περιεχόμενο: ολοκληρωμένη και βελτιωμένη πρόσβαση σε ετερογενείς κατανεμημένες και δικτυωμένες συλλογές και αρχεία και στις πληροφορίες που περιέχουν υπό ψηφιακή και παραδοσιακή μορφή (δηλαδή βιβλιοθήκες, υλικό μουσειακών εκθέσεων, περιεχόμενο δημοσίων αρχείων, πολυμεσικά αρχεία τέχνης ή ήχου, συλλογές ψηφιακών ταινιών και ψηφιακά δίκτυα διανομής ταινιών) 7 βελτίωση της λειτουργικότητας μεγάλης κλίμακας αρχείων με την παροχή πολυδύναμων και ισχυρών τεχνικών δυνατοτήτων διαλογικής επικοινωνίας και προηγμένων τεχνικών διαχείρισης και σεβασμού των συγγραφικών δικαιωμάτων 7 διαφύλαξη και πρόσβαση σε πολύτιμο περιεχόμενο πολυμέσων από διαφορετικές πηγές, μεταξύ άλλων ηλεκτρονικό υλικό και ηλεκτρονικά υποκατάστατα για ευαίσθητα φυσικά αντικείμενα 7 υιοθέτηση τεχνολογίας: κύρια πτυχή θα αποτελέσουν οι έλεγχοι καταλληλότητας και οι επιδείξεις.

Εκπαίδευση και κατάρτιση

Σκοπός των εργασιών θα είναι να εκπονηθεί για την Ευρωπαϊκή Ένωση μοντέλο για απρόσκοπτη και οικονομικώς αποδοτική εφαρμογή προηγμένων τεχνολογιών που να βελτιώνουν τα συστήματα εκπαίδευσης και κατάρτισης. Οι εργασίες θα επικεντρώνονται εν προκειμένω στις κοινές ανάγκες διαφορετικών μεθόδων διδασκαλίας και μάθησης, σε νέες προσεγγίσεις για τη δια βίου μάθηση και σε καινοτόμους τρόπους ενσωμάτωσης πολυμεσικού παιδαγωγικού υλικού.

Προτεραιότητες ΕΤΑ: βελτίωση των διεργασιών μάθησης με πλέον αυτόνομη και εξατομικευμένη μάθηση: οι εργασίες θα περιλαμβάνουν τοπική υποστήριξη του εκπαιδευομένου, ομαδική μάθηση, τηλεδιδασκαλία, συστήματα ανάπτυξης διδακτέας ύλης/σειράς μαθημάτων και συστήματα πιστοποίησης προσόντων 7 ανάπτυξη διδακτικού υλικού καλύτερης ποιότητας, με τη βελτίωση της ποιότητας του περιεχομένου, των παιδαγωγικών ή διδακτικών προσεγγίσεων και της δυνατότητας προσαρμογής στις ανάγκες του διδασκομένου: οι εργασίες θα έχουν ως αντικείμενο νέα εργαλεία σχεδιασμού της διδασκαλίας, τεχνικές για την προσομοίωση της διδασκαλίας, μεθόδους προσομοίωσης της μεταφοράς γνώσεων, μεταξύ άλλων «συνεκτική νοημοσύνη», καθώς και την εργονομία της μάθησης και θα καλύπτουν περιεχόμενο εκτεινόμενο από απλά υπερμέσα σε προηγμένες προσομοιώσεις 7 διεύρυνση της πρόσβασης σε πηγές και υπηρεσίες μάθησης για όλους: οι εργασίες θα έχουν ως αντικείμενο κοινές πλατφόρμες οι οποίες θα καθιστούν δυνατή την πλήρη πρόσβαση σε υπηρεσίες που καλύπτουν ετερογενή δίκτυα, καθώς και εναρμονισμένες διαδικασίες εντοπισμού και ανάκτησης των πηγών γνώσης, και δράσεις υιοθέτησης τεχνολογίας.

Τεχνολογίες ανθρωπίνων γλωσσών

Οι εργασίες θα επικεντρωθούν σε προηγμένες τεχνολογίες για τις ανθρώπινες γλώσσες που καθιστούν δυνατές τις οικονομικώς αποδοτικές ανταλλαγές ανεξαρτήτως γλώσσας και πολιτισμού, καθώς και σε υλικά μέσα διεπαφών με τις ψηφιακές υπηρεσίες και στην περισσότερο διαισθητική εξομοίωση και χρήση του περιεχομένου των πολυμέσων. Οι εργασίες θα έχουν ως αντικείμενο τεχνολογίες για τη γραπτή και προφορική γλώσσα και τη χρήση τους σε καίριους κλάδους, όπως π.χ. για επιχειρηματικές και εμπορικές εκδόσεις, την εκπαίδευση και κατάρτιση, την πολιτιστική κληρονομιά, τις παγκόσμιες εμπορικές συναλλαγές και το ηλεκτρονικό εμπόριο, τις δημόσιες υπηρεσίες και επιχειρήσεις κοινής ωφελείας και τις ομάδες με ειδικές ανάγκες. Οι εργασίες θα περιλάβουν επίσης την ανάπτυξη ηλεκτρονικών γλωσσικών πόρων υπό τυποποιημένους και επαναχρησιμοποιήσιμους μορφότυπους.

Προτεραιότητες ΕΤΑ: Να προστεθεί στα συστήματα η πολυγλωσσία σε όλα τα στάδια του κύκλου πληροφόρησης, όπου περιλαμβάνεται η δημιουργία του περιεχομένου και η προσφορά του συνεχώς σε πολλές γλώσσες, ο εντοπισμός του λογισμικού και του περιεχομένου, η αυτόματη μετάφραση και διερμηνεία καθώς και η εκμάθηση γλωσσών με τη βοήθεια υπολογιστή 7 ενίσχυση της φυσικής διαλογικότητας και χρηστικότητας συστημάτων όπου οι πολυμεσικοί διάλογοι, η κατανόηση μηνυμάτων και η επικοινωνία, η γλωσσικώς απρόσκοπτη είσοδος - έξοδος και η λειτουργία χωρίς πληκτρολόγιο προσφέρουν τη δυνατότητα βελτίωσης των εφαρμογών 7 να καταστεί δυνατή η ενεργός αφομοίωση και χρήση του ψηφιακού περιεχομένου, με την εφαρμογή μοντέλων, εργαλείων και τεχνικών επεξεργασίας γλώσσας για την εις βάθος ανάλυση πληροφοριών και τη δημιουργία μετα-δεδομένων, την εξαγωγή γνώσεων, την ταξινόμηση και τη σύνοψη των εννοιών που εμπεριέχονται, καθώς και με νοήμονα ηλεκτρονικά βοηθήματα βασιζόμενα στη γλώσσα 7 οι εργασίες θα συμπληρωθούν με δράσεις υιοθέτησης της τεχνολογίας, όπου περιλαμβάνονται έλεγχοι καταλληλότητας και αξιολογήσεις καθώς και δράσεις για τους πρώτους χρήστες και άλλες πρωτοβουλίες διάδοσης της βέλτιστης πρακτικής.

Προσπέλαση, διαλογή, ανάλυση και επεξεργασία πληροφοριών

Οι εργασίες θα επικεντρωθούν σε προηγμένες τεχνολογίες για τη διαχείριση του περιεχομένου των πληροφοριών που να προσφέρουν στον χρήστη τη δυνατότητα να επιλέγει, να λαμβάνει και να χειρίζεται (κατά τρόπο που να προστατεύει το δικαίωμα των προσωπικών δεδομένων του χρήστη) εκείνες μόνο τις πληροφορίες που χρειάζονται όταν αντιμετωπίζει το συνεχώς αυξανόμενο φάσμα ετερογενών πηγών. Οι βελτιώσεις σε νευραλγικές λειτουργίες των συστημάτων διαχείρισης μεγάλης κλίμακας πολυμεσικών δεδομένων (συμπεριλαμβανομένης της εξέλιξης του δικτύου World Wide Web) θα υποστηρίζουν την οικονομικώς αποδοτική προσφορά υπηρεσιών πληροφοριών και τη χρήση τους.

Προτεραιότητες ΕΤΑ: τιθάσσευση πληροφοριών: εκτενή περιγραφικά μοντέλα του περιεχομένου των ψηφιακών πληροφοριών, τα οποία να καλύπτουν όλους τους τύπους μέσων και να υποστηρίζουν όλες τις ανθρώπινες αισθήσεις, πέραν των χωρο-χρονικών πτυχών 7 τα σχετικά εργαλεία που προσφέρουν στους χρήστες τη δυνατότητα να αναπτύσσουν γνωρίσματα αναζήτησης πληροφοριών, που ενδεχομένως βασίζονται στην ασαφή λογική και λειτουργούν μέσω εξατομικευμένων πρακτόρων αναζήτησης πληροφοριών 7 ριζοσπαστικά νέες γνωστικές σχέσεις μεταξύ του συστήματος και των χρηστών μέσω εξατομικευμένων τεχνικών σχηματοποιημένων μεταφορών ή απεικόνισης 7 συστήματα διαχείρισης πληροφοριών: νέες μέθοδοι οργάνωσης και διαχείρισης των πολυμεσικών πηγών πληροφοριών: οι εργασίες θα διερευνήσουν τις προηγμένες τεχνικές αποθήκευσης δεδομένων με ολοκληρωμένους μηχανισμούς ελέγχου της πρόσβασης, διασφάλισης της ποιότητας, ελέγχου της ακεραιότητας και τεχνικής προστασίας των πολυμεσικών «κλασμάτων» (fragments) 7 ταξινόμηση, επισήμανση και διαλογή πληροφοριών που να καθιστά δυνατή την επιλεκτική ανάκτηση (όπου συμπεριλαμβάνεται η πλοήγηση και η αναζήτηση βάσει μη κειμενικών πληροφοριών) και διαλογή πληροφοριών (καθώς και τον έλεγχο παράνομου και επιβλαβούς περιεχομένου) 7 υιοθέτηση της τεχνολογίας: μέτρα για τους πρώτους χρήστες και άλλα μέτρα υιοθέτησης 7 οι εργασίες θα ολοκληρωθούν με ελέγχους καταλληλότητας και αξιολόγησης μέσω δοκιμών και με μέτρα συντονισμού που να συμβάλουν στην εκπόνηση προτύπων.

iv) Απαραίτητες τεχνολογίες και υποδομές

Στόχοι και προτεραιότητες ΕΤΑ

Σκοπός αυτής της κεντρικής δράσης είναι η προώθηση της αριστείας στις τεχνολογίες που αποτελούν τα καθοριστικά στοιχεία της κοινωνίας των πληροφοριών, η επιτάχυνση του ρυθμού υιοθέτησής τους και η διεύρυνση του πεδίου εφαρμογής τους. Οι εργασίες θα έχουν ως αντικείμενο τη σύγκλιση των τεχνολογιών και υποδομών επεξεργασίας πληροφοριών, επικοινωνιών και σχηματισμού δικτύων. Το κέντρο βάρους θα αποτελέσουν τεχνολογίες και υποδομές κοινές για διαφορετικές εφαρμογές, ενώ τεχνολογίες και υποδομές που αφορούν ειδικώς μια μόνον εφαρμογή θα εξετασθούν στο πλαίσιο της εν λόγω εφαρμογής σε άλλα τμήματα του προγράμματος πλαισίου.

- Τεχνολογίες και διαχείριση της επεξεργασίας πληροφοριών, επικοινωνιών και δικτύων, συμπεριλαμβανομένων των ευρυζωνικών δικτύων, καθώς και η υιοθέτηση, διαχείριση, διαλειτουργικότητα και εφαρμογή τους

Οι εργασίες θα επικεντρωθούν στην ανάπτυξη και τη σύγκλιση των τεχνολογιών δικτύων και συστημάτων επεξεργασίας πληροφοριών, τηλεπικοινωνιών και εκπομπών.

Προτεραιότητες ΕΤΑ: συνδρομικά συστήματα: τεχνολογίες και εργαλεία για τον μερισμό και τη διαλογική χρήση απομακρυσμένων πόρων και συνδρομικά εκτελούμενες εργασίες σε γεωγραφικώς διεσπαρμένες θέσεις, στο πλαίσιο ετερογενών αρχιτεκτονικών και συστημάτων υλισμικού και λογισμικού 7 συστήματα πραγματικού χρόνου που χειρίζονται μεγάλους όγκους δεδομένων 7 βασικές τεχνολογίες και εργαλεία για την υποστήριξη εφαρμογών σε ενσωματωμένα συστήματα πραγματικού χρόνου - οι σχετικές εργασίες θα πρέπει να συμβάλουν δραστήρια στην τυποποίηση ή να πληρούν πρότυπα 7 ευρυζωνικά δίκτυα τηλεπικοινωνιών: αξιόπιστη οπτική μετάδοση μεγάλης χωρητικότητας (τάξεως terabit) 7 ιδιαίτερες προσπάθειες θα καταβληθούν στις φωτονικές τεχνολογίες για την οπτική διατερματική διαφάνεια κεντρικών δικτύων και δικτύων προσπέλασης 7 τεχνολογίες και αρχιτεκτονικές, περιλαμβανομένων ιδίως των πλήρως οπτικών δικτύων: τοπολογική και λειτουργική κατάστρωση, μεταγωγή και δρομολόγηση, λειτουργία και διαχείριση 7 τεχνολογίες για την ολοκλήρωση δικτύων (ιδίως για την σύγκλιση δικτύων σταθερών και κινητών επικοινωνιών, περιλαμβανομένων των δορυφορικών) και νέες, ανεξάρτητες των υπηρεσιών αρχιτεκτονικές και συστήματα που να εξασφαλίζουν σε όλους τους χρήστες οικονομικώς προσιτή πρόσβαση σε ευρυζωνικές πολυμεσικές νομαδικές υπηρεσίες 7 διαλειτουργικότητα και διασυνεργασία δικτύων, ιδιαιτέρως στα επίπεδα διαχείρισης δικτύων και υπηρεσιών, για να αυξηθεί η χωρητικότητα, η ευελιξία και η λειτουργικότητα και να προωθηθεί η εισαγωγή του ανταγωνισμού και νέων υπηρεσιών νοημόνων δικτύων (περιλαμβανομένης της εξέλιξης του Internet) 7 μεθοδολογίες και εργαλεία πολλαπλών εφαρμογών ικανά να αντιμετωπίζουν την αυξημένη πολυπλοκότητα των δικτύων, τις νέες αρχιτεκτονικές και τις απαιτήσεις «ποιότητας εξυπηρέτησης» απ' άκρου σ' άκρο καθώς και αξιοπιστίας και ασφάλειας των δικτύων 7 υιοθέτηση των τεχνολογιών: μέτρα για την προώθηση και διάδοση των βέλτιστων πρακτικών, για συντονισμό που να συμβάλει στην εκπόνηση προτύπων, για τη διενέργεια δοκιμών και τον έλεγχο καταλληλότητας τεχνολογιών και υπηρεσιών με δοκιμές στην πράξη.

- Τεχνολογίες και μηχανική λογισμικού, συστημάτων και υπηρεσιών, συμπεριλαμβανομένων των στατιστικών υψηλής ποιότητας

Οι εργασίες θα επικεντρωθούν στην ανάπτυξη, εγκατάσταση, λειτουργία και εξέλιξη συστημάτων έντασης λογισμικού που να ενσωματώνεται σε προϊόντα και υπηρεσίες, καθώς και στη διευκόλυνση των μεθόδων παραγωγής και επιχειρηματικών πρακτικών, περιλαμβανομένων τεχνολογιών και εργαλείων δοκιμής και ελέγχου της καταλληλότητας σε όλα τα στάδια.

Προτεραιότητες ΕΤΑ: μηχανική λογισμικού και συστημάτων: οι εργασίες θα επικεντρωθούν σε αξιόπιστα, βιώσιμα και κλιμακώσιμα συστήματα και θα έχουν ως αντικείμενο τη μείωση του χρόνου και κόστους ανάπτυξης 7 κεντρικό θέμα θα αποτελέσει η χρήση και περαιτέρω ανάπτυξη, εάν χρειάζεται, αξιόπιστων μεθόδων και εργαλείων 7 κύρια πτυχή θα είναι το σπονδυλωτό λογισμικό, ιδίως δε η ενσωμάτωση σε συστήματα των κατά παραγγελία και των ετοιμοπαράδοτων κατασκευαστικών μερών 7 η τεχνική παροχής υπηρεσιών θα έχει ως αντικείμενο τη δυνατότητα να ολοκληρώνονται ετερογενείς πλατφόρμες και δίκτυα και την αυξανόμενη πολυπλοκότητα και εξειδίκευση των νέων υπηρεσιών και τη δημιουργία και παροχή τους - ο στόχος εν προκειμένω θα είναι η ανάπτυξη τεχνολογιών και εργαλείων για την ταχύρυθμη, εξατομικευμένη στις ανάγκες του πελάτη και οικονομικώς αποδοτική δημιουργία, ανάπτυξη, παροχή και διαχείριση υπηρεσιών ώστε να προσφέρεται ανοικτή υποδομή υπηρεσιών πληροφοριών και επικοινωνιών, με την αναγκαία αξιοπιστία, ασφάλεια και ποιότητα υπηρεσιών 7 τεχνολογίες λογισμικού: οι εργασίες θα επικεντρωθούν σε βασιζόμενες σε γνώση μεθόδους και εργαλεία, που αυξάνουν την χρηστικότητα καθώς και την χωρητικότητα των συστημάτων και την νοημοσύνη του δικτύου 7 περιλαμβάνεται εν προκειμένω η έγκαιρη συλλογή, παραγωγή, διάδοση και μετάδοση υψηλής ποιότητας πληροφοριών (περιλαμβανομένων στατιστικών δεδομένων και πληροφοριών διαχείρισης) 7 υιοθέτηση των τεχνολογιών: προτεραιότητα θα δοθεί σε μέτρα διάδοσης της βέλτιστης πρακτικής και άλλα μέτρα υιοθέτησης των τεχνολογιών 7 οι εργασίες θα συμπληρωθούν με τον έλεγχο της καταλληλότητας και την αξιολόγηση των τεχνολογιών, συστημάτων και υπηρεσιών με πρακτικές δοκιμές καθώς και με μέτρα συντονισμού που να συμβάλουν στην εκπόνηση προτύπων.

- Τεχνολογίες προσομοίωσης και απεικόνισης σε πραγματικό χρόνο και μεγάλη κλίμακα

Οι εργασίες θα έχουν ως αντικείμενο την ανάπτυξη και ολοκλήρωση προηγμένων τεχνολογιών και περιβάλλοντος προσομοίωσης και απεικόνισης σε όλες τις εφαρμογές. Οι εργασίες θα περιλαμβάνουν κατανεμημένες προσομοιώσεις και μερισμένα εικονικά περιβάλλοντα.

Προτεραιότητες ΕΤΑ: προσομοίωση και απεικόνιση: οι εργασίες σχετικά με το περιβάλλον προσομοίωσης θα περιλαμβάνουν προεπεξεργασία, προηγμένη μετεπεξεργασία (περιλαμβανομένης της απεικόνισης και της εικονικής πραγματικότητας) και εργαλεία για τον έλεγχο της καταλληλότητας της προσομοίωσης με πειραματικά και αρχειοθετημένα δεδομένα 7 προτεραιότητα θα δοθεί σε εργαλεία που να υποστηρίζουν την ενσωμάτωση της προσομοίωσης σε βιομηχανικές και επιχειρηματικές μεθόδους 7 τεχνολογίες και εργαλεία για κατανεμημένες προσομοιώσεις με έμφαση στην υποστήριξη της διαλειτουργικότητας ετερογενών συστημάτων λογισμικού και υλισμικού 7 μερισμένα εικονικά περιβάλλοντα που να είναι δυνατόν να κλιμακωθούν σε μεγάλα δίκτυα 7 χρησιμοποίηση αυτόνομων πρακτόρων αναζήτησης πληροφοριών και απεικόνιση, π.χ. μέσω avatar 7 οι εργασίες θα ολοκληρωθούν με δράσεις υιοθέτησης της τεχνολογίας, όπου περιλαμβάνονται έλεγχοι καταλληλότητας και αξιολογήσεις καθώς και δράσεις για τους πρώτους χρήστες και άλλες πρωτοβουλίες διάδοσης της βέλτιστης πρακτικής.

- Κινητές και προσωπικές επικοινωνίες και συστήματα, περιλαμβανομένων των δορυφορικών συστημάτων και υπηρεσιών

Σκοπός των εργασιών θα είναι η μετάβαση σε ολοκληρωμένο απρόσκοπτης λειτουργίας δίκτυο που να εξασφαλίζει τη δυνατότητα προσωπικής σύνδεσης παγκοσμίως και να προσφέρει πρόσβαση σε ασύρματες πολυμεσικές επικοινωνίες και υπηρεσίες σε οποιονδήποτε, από οπουδήποτε, ανά οποιαδήποτε στιγμή, παρέχοντας δυνατότητες, ποιότητα και επιδόσεις συγκρίσιμες προς εκείνες των υπηρεσιών σταθερού δικτύου.

Προτεραιότητες ΕΤΑ: οι εργασίες θα επικεντρωθούν στην ανάπτυξη και εξέλιξη νέων γενεών επίγειων και δορυφορικών ευρυζωνικών ασύρματων αρχιτεκονικών, συστημάτων και τεχνολογιών σε προσιτές τιμές, που να εκμεταλλεύονται τα νέα όρια του φάσματος, τόσο για τον ιδιωτικό όσο και για το δημόσιο τομέα, για την προσφορά προηγμένων υπηρεσιών και να μεγιστοποιούν την αξιοποίηση του φάσματος και την απόδοση του δικτύου 7 θα επιδιωχθεί πλήρης κάλυψη με πληθώρα συστημάτων ραδιοεκπομπής ανεπτυγμένων σε πολυστρωματική πολυδιάστατη κυψελωτή αρχιτεκτονική 7 προτεραιότητα θα δοθεί στην κινητικότητα των υπηρεσιών και την περιαγωγή τερματικών μέσω επίγειων και δορυφορικών ασύρματων και συρματικών δικτύων 7 δίκτυα, συστήματα και τερματικά με αναπροσαρμόσιμο λογισμικό για να διευκολυνθεί η βελτίωση του σχεδιασμού, της διαλειτουργικότητας και συνεργασιμότητας των δικτύων 7 ελαχιστοποιημένων διαστάσεων, φθηνά, χαμηλής ισχύος κινητά και φορητά τερματικά επικοινωνιών (θέματα υλισμικού και λογισμικού) 7 τεχνολογίες, υπηρεσίες και εφαρμογές που να υποστηρίζουν διαλογικές κινητές και προσωπικές υπηρεσίες πολυμέσων, με περιφερειακή ή παγκόσμια κάλυψη, και να ενσωματώνουν, όπου χρειάζεται, επίγειες και δορυφορικές υπηρεσίες πλοήγησης 7 υιοθέτηση της τεχνολογίας: κύρια πτυχή θα αποτελέσουν έλεγχοι καταλληλότητας και επιδείξεις ευρυζωνικών διαλογικών πολυμεσικών τεχνολογιών και υπηρεσιών κινητών επικοινωνιών 7 κέντρο βάρους θα αποτελέσουν μέτρα αξιολόγησης της τεχνολογίας και συντονισμού που θα συμβάλει στην εκπόνηση προτύπων.

- Διεπαφές που βασίζονται στη χρήση των διαφόρων αισθήσεων

Οι εργασίες θα έχουν ως αντικείμενο την προσφορά διαισθητικών μεθόδων εντοπισμού και παροχής πληροφοριών και διαλόγου με συστήματα πληροφοριών. Οι εργασίες θα περιλαμβάνουν την ανάπτυξη και ολοκλήρωση προηγμένης τεχνολογίας αισθητήρων, ενεργοποιητών και απεικόνισης.

Προτεραιότητες ΕΤΑ: διεπαφές πολυτροπικές και ανταποκρινόμενες σε διαφορετικές αισθήσεις καθώς και νεωτεριστικά εργαλεία και περιφερειακά, ο έλεγχος καταλληλότητας και η αξιολόγηση θα αποτελέσουν κεντρικό ζήτημα εν προκειμένω 7 θα αναπτυχθούν και θα ολοκληρωθούν τεχνολογίες που να περιλαμβάνουν επεξεργασία, κατανόηση και σύνθεση εικόνας και ήχου ώστε να παρέχονται νέες λύσεις στο χώρο εργασίας και για τον ελεύθερο χρόνο/την αναψυχή 7 οι εργασίες θα διευκολύνουν την εισαγωγή των τεχνολογιών όπως π.χ. της διευρυμένης και της εικονικής πραγματικότητας 7 κεντρικό σημείο θα αποτελέσει η ανάπτυξη και ολοκλήρωση ευρείας κλίμακας προηγμένων τεχνολογιών οπτικής παρουσίασης για επαγγελματικές και καταναλωτικές εφαρμογές 7 έμφαση θα δοθεί στην ανάπτυξη φθηνών και χαμηλής ισχύος διεπαφών, καθώς και στη χρήση νέων εύκαμπτων υλικών για τα φορητά και κινητά υποσυστήματα 7 θα περιληφθούν θέματα όπως η δυνατότητα προσαρμογής στο χρήστη, η γνώση των επιπτώσεων στην υγεία, η εκπόνηση μοντέλων διαλογικής επικοινωνίας με το χρήστη και ο καθορισμός γνωρισμάτων του χρήστη 7 η υιοθέτηση της τεχνολογίας θα προωθηθεί ιδίως με δράσεις για τους πρώτους χρήστες.

- Περιφερειακά, υποσυστήματα και μικροσυστήματα

Οι εργασίες θα έχουν ως αντικείμενο την ανάγκη για προηγμένα νοήμονα περιφερειακά δικτύων (υπολογιστών και επικοινωνιών) που να προσφέρουν πολλαπλές λειτουργίες αλλά να παραμένουν εύχρηστα. Οι εργασίες σχετικά με τα υποσυστήματα θα καλύπτουν τα δομοστοιχεία της επεξεργασίας πληροφοριών και των συστημάτων και δικτύων επικοινωνιών. Οι εργασίες επί των νοημόνων μικροσυστημάτων θα καλύπτουν, εν προκειμένω, ελαχιστοποιημένων διαστάσεων συστήματα που περιλαμβάνουν αισθητήρες ή/και ενεργοποιητές και λειτουργίες επεξεργασίας και κατά κανόνα συνδυάζουν δύο ή περισσότερες ηλεκτρικές, μηχανικές, οπτικές, χημικές, οργανικές, βιολογικές, μαγνητικές ή άλλες ιδιότητες ολοκληρωμένες σε ένα και μοναδικό ηλεκτρονικό πλινθίο (chip) ή σε πολυπλινθιακό υβρίδιο.

Προτεραιότητες ΕΤΑ: η ολοκλήρωση, η χαμηλή κατανάλωση ενέργειας και η ελαχιστοποίηση των διαστάσεων θα είναι οι κατευθυντήριοι άξονες για την ανάπτυξη τεχνολογίας περιφερειακών και τερματικών, που να ενσωματώνουν προηγμένες τεχνολογίες εικόνας, καθώς και δομοστοιχείων λογισμικού και υλισμικού για τη σύλληψη, την αποθήκευση και το χειρισμό του περιεχομένου 7 βασική προτεραιότητα αποτελεί η ανάπτυξη προηγμένων μεθόδων μαζικής αποθήκευσης δεδομένων 7 υποσυστήματα: το κέντρο βάρους, πέραν από τα βασικά δομοστοιχεία θα δοθεί σε συστήματα για οικιακή χρήση 7 οι εργασίες όσον αφορά τα μικροσυστήματα θα επικεντρωθούν στην ευρύτερη εφαρμογή νοημόνων μικροσυστημάτων, κυρίως για εφαρμογές στην ιατρική, τη βιοχημεία, το περιβάλλον, τα οχήματα και το διάστημα, καθώς και για χρήση σε συστήματα ή υποσυστήματα μετρήσεων και ελέγχου 7 ο πρώτιστος στόχος είναι να αξιοποιηθούν από τη βιομηχανία οι γνώσεις από την έρευνα και να διευκολυνθεί η πρόσβαση στις διαθέσιμες τεχνολογίες για την εκπόνηση πρωτοτύπων και την παραγωγή μικρής κλίμακας 7 ενσωμάτωση οπτικών διασυνδέσεων σε μικροηλεκτρονικά υποσυστήματα και μικροσυστήματα για εφαρμογές υψηλών επιδόσεων (π.χ. πίνακες ηλεκτρο-οπτικών κυκλωμάτων) 7 οι εργασίες θα υποστηριχθούν με μέτρα που συμπληρώνουν εκείνα του προγράμματος για την «Προαγωγή της ανταγωνιστικής και αειφόρου ανάπτυξης» σχετικά με τη δυνατότητα παραγωγής νοημόνων μικροσυστημάτων και τις σχετικές τεχνολογίες συναρμολόγησης, διασύνδεσης, συσκευασίας, υλικών και εξοπλισμού, καθώς και με υποστήριξη των σχετικών δραστηριοτήτων σχεδιασμού και προσομοίωσης 7 υιοθέτηση των τεχνολογιών: οι εργασίες θα συμπληρωθούν με συντονισμό για την εναρμόνιση και την συμβολή στην εκπόνηση προτύπων, και ιδίως στον τομέα των μικροσυστημάτων με μέτρα για τους πρώτους χρήστες.

- Μικροηλεκτρονική

Οι εργασίες θα έχουν ως αντικείμενο τα υλικά, τον εξοπλισμό, τις διεργασίες παραγωγής, το σχεδιασμό και τις μεθόδους και εργαλεία δοκιμών που καθιστούν δυνατή την ανάπτυξη ηλεκτρονικών κατασκευαστικών στοιχείων, τη συσκευασία, τη διασύνδεση και την εφαρμογή τους. Θα υιοθετηθεί προσέγγιση με στόχο τα συστήματα και κατευθυνόμενη από τις εφαρμογές η οποία θα αποσκοπεί στην ενίσχυση των σημείων υπεροχής και την αξιοποίηση των τεχνικών ευκαιριών που βασίζονται σε κατάλληλες λύσεις μικροηλεκτρονικής τεχνολογίας που εκπληρούν τις απαιτήσεις πολλαπλών εφαρμογών.

Προτεραιότητες ΕΤΑ: μέθοδοι και εργαλεία για εφαρμογές και συνδυασμένος σχεδιασμός υλισμικού/λογισμικού 7 οι σημαντικότερες τεχνολογικές απαιτήσεις με την παροχή υποστήριξης για την ανάπτυξη και αξιολόγηση υλικών και εξοπλισμού ημιαγωγών, την τεχνολογία συσκευασίας και διασύνδεσης, ιδιαιτέρως για τις πλέον προηγμένες γενεές μικροηλεκτρονικής 7 το επίκεντρο θα αποτελέσει η διεύρυνση της δυνατότητας εφαρμογής με την ανάπτυξη οικονομικώς αποδοτικών κατασκευαστικών στοιχείων ημιαγωγών και υποσυστημάτων από ενεργό και παθητικό πυρίτιο, από πυριτιούχο βάση ή από σύμμεικτα υλικά για εφαρμογές γενικού χαρακτήρα, ιδίως για κινητές επικοινωνίες (χαμηλής κατανάλωσης ενέργειας, υψηλής συχνότητας ασύρματες επικοινωνίες), συστήματα υψηλής πολυπλοκότητας/υψηλών επιδόσεων, συστήματα ανθεκτικά υπό συνθήκες δυσμενείς όσον αφορά την αξιοπιστία και την ανθεκτικότητα, τις μετρήσεις και τον έλεγχο 7 προτεραιότητα θα δοθεί στην ανάπτυξη, ολοκλήρωση ή την προσαρμογή στις ανάγκες του πελάτη προηγμένων λειτουργιών επεξεργασίας σημάτων και δεδομένων σε υποσυστήματα καθώς και στις σχετικές λειτουργίες μνήμης και εισόδου/εξόδου, όπως επίσης και στις μακροκυψέλες και εργαλεία υποστήριξης για κατηγορίες εφαρμογών 7 οπτικές τεχνολογίες: νέες οπτικές πηγές, οπτοηλεκτρονικά ολοκληρωμένα κυκλώματα, ενεργά και παθητικά οπτικά κατασκευαστικά στοιχεία και διατάξεις που λειτουργούν σε νέα μήκη κύματος, περιλαμβανομένων των οπτοηλεκτρονικών διατάξεων που βασίζονται σε οργανικές ενώσεις 7 υιοθέτηση της τεχνολογίας: η προώθηση των ικανοτήτων εφαρμογών και σχεδιασμού θα αποτελέσει αντικείμενο θεματικών ομαδοποιήσεων 7 κέντρο βάρους θα αποτελέσει η αξιολόγηση τεχνολογίας, μέτρα για τους πρώτους χρήστες και άλλα μέτρα διάδοσης της βέλτιστης πρακτικής.

β) ΔΡΑΣΤΗΡΙΟΤΗΤΕΣ ΕΡΕΥΝΑΣ ΚΑΙ ΤΕΧΝΟΛΟΓΙΚΗΣ ΑΝΑΠΤΥΞΗΣ ΓΕΝΙΚΩΝ ΕΦΑΡΜΟΓΩΝ

ΜΕΛΛΟΝΤΙΚΕΣ ΚΑΙ ΑΝΕΡΧΟΜΕΝΕΣ ΤΕΧΝΟΛΟΓΙΕΣ

Αυτή η ειδική δραστηριότητα σχετικά με τις μελλοντικές και ανερχόμενες τεχνολογίες θα καλύπτει έρευνα που είναι μακροπρόθεσμου χαρακτήρα ή ενέχει ιδιαίτερα υψηλούς κινδύνους, που αντισταθμίζονται από πολλά υποσχόμενα μείζονα επιτεύγματα και τις δυνατότητες θετικών επιδράσεων στη βιομηχανία και την κοινωνία. Η έρευνα αυτή είναι κατά κανόνα είτε διεπιστημονική είτε αφορά ανερχόμενους κλάδους. Η δραστηριότητα αυτή θα ενισχύσει τις επαφές και την ανταλλαγή ιδεών, πρωτοβουλιών και προσώπων μεταξύ του επιστημονικού κόσμου και της βιομηχανίας στην Ευρωπαϊκή Ένωση. Η δραστηριότητα συμπληρώνει εργασίες ειδικού πεδίου που έχουν ενσωματωθεί σε κάθε κεντρική δράση.

Για να εξασφαλιστεί η απρόσκοπτη κάλυψη των τεχνολογιών της κοινωνίας των πληροφοριών πρέπει να διατηρηθεί ανοικτή η πρόσβαση για οποιαδήποτε νέα ιδέα που ενδέχεται να έχει θετικές επιδράσεις στη βιομηχανία ή την κοινωνία, κατά τρόπο «από τη βάση προς την κορυφή». Η ανοικτή αυτή πρόσβαση θα πρέπει να ενισχυθεί σε ειδικούς τομείς με επικεντρωμένες, καλά συντονισμένες προορατικές πρωτοβουλίες στρατηγικής φύσεως. Η ευελιξία είναι εξίσου σημαντική όπως το κατάλληλο ισοζύγιο μεταξύ, αφενός, των προορατικών πρωτοβουλιών που θα πρέπει να σχεδιαστούν γρήγορα αλλά προσεκτικά και, αφετέρου, της ανοικτής πρόσβασης σε νέες πολλά υποσχόμενες ιδέες που αναδύονται.

Το ανοικτό πεδίο

Εξ ορισμού δεν είναι δυνατόν να περιγραφούν τα θέματα που θα αποτελέσουν το αντικείμενο. Οι προτάσεις έργων θα μπορούσαν να περιλαμβάνουν, χωρίς να δίδεται περιγραφή, τα ακόλουθα θέματα: τεχνολογίες γνώσης (να καλύπτονται τεχνολογίες για την παρουσίαση, δημιουργία και χειρισμό της γνώσης), τεχνολογίες για εφαρμογές, μελλοντικά συστήματα και κυκλώματα μεγάλης έντασης υπολογισμών ή αξιοποίησης του εύρους ζώνης (περιλαμβανομένων όσων βασίζονται στη νανομετρική, την κβαντική, τη φωτονική και βιοηλεκτρονική και τεχνολογίες ολοκλήρωσης πολύ μεγάλης κλίμακας, VLSI), και υπερπολύπλοκα συστήματα (όπως υπολογιστές υπερεπιδόσεων και υπερνοήμονα δίκτυα).

Προορατικές πρωτοβουλίες

Συμπληρωματικά προς το ανοικτό πεδίο κατά την εκτέλεση του προγράμματος θα καθοριστούν ορισμένες προορατικές πρωτοβουλίες που προφέρουν στρατηγικές προοπτικές και έχουν ως αντικείμενο τομείς σημαντικής μελλοντικής ανάπτυξης, στους οποίους είναι αναγκαίος ο στενός συντονισμός μεταξύ διαφόρων έργων. Ο καθορισμός των θεμάτων θα βασιστεί στο δυναμικό τους για μακροπρόθεσμες επιδράσεις στη βιομηχανία και την κοινωνία (συμπεριλαμβανομένης της απασχόλησης που συνεπάγεται το ξεκίνημα νέων επιχειρήσεων) ή οι ευκαιρίες που προσφέρουν για επιστημονικά επιτεύγματα, ή συνδυασμός αμφοτέρων. Ο προγραμματισμός των προορατικών πρωτοβουλιών θα πρέπει να λαμβάνει υπόψη την αναγκαιότητα γρήγορης ανταπόκρισης σε περίπτωση που παρουσιαστούν απροσδόκητες ευκαιρίες από επιστημονικά επιτεύγματα.

Οι πρωτοβουλίες θα συνίστανται από σύνολο αυτόνομων αλλά στενά συντονιζόμενων και κατάλληλα δικτυωμένων έργων. Η δικτύωση κάθε πρωτοβουλίας θα είναι δυνατόν να ενισχύεται με ορισμένες κεντρικές ερευνητικές εγκαταστάσεις, όταν οι εγκαταστάσεις αυτές προσφέρουν οικονομίες κλίμακας στους συμμετέχοντας σε πολλά ερευνητικά έργα. Για παράδειγμα, από κοινού χρησιμοποιούμενες πειραματικές εγκαταστάσεις νανο-παραγωγής, υποδειγματικοί χώροι ή κοινότητες για την εκτέλεση πειραμάτων στους τομείς των διεπαφών ή της εικονικής πραγματικότητας κ.λπ.

Οι τελικές επιλογές θα γίνονται στις κατάλληλες χρονικές στιγμές κατόπιν διαβουλεύσεων με την ερευνητική κοινότητα, και αφού έχει προηγηθεί κατάλογος θεμάτων ο οποίος να συγκεντρώνει ευρύτατο φάσμα επιστημονικών και τεχνολογικών απόψεων. Εν προκειμένω, η προώθηση της γνώσης θα επιδιωχθεί με το συνδυασμό σειράς στρατηγικών ημερίδων μελέτης, που θα αποσκοπούν στον καθορισμό των προτάσεων και ερευνητικών στόχων, και τη δραστηριότητα παρακολούθησης τεχνολογίας, σε στενή συνεργασία με άλλους φορείς με δραστηριότητα σ' αυτόν τον τομέα, όπως το ινστιτούτο τεχνολογικών προβλέψεων του ΚΚΕρ και τη μονάδα αξιολόγησης επιστημονικών και τεχνολογικών προοπτικών του Ευρωπαϊκού Κοινοβουλίου, κατά περίπτωση.

γ) ΣΤΗΡΙΞΗ ΤΩΝ ΥΠΟΔΟΜΩΝ ΤΗΣ ΕΡΕΥΝΑΣ

ΔΙΚΤΥΩΣΗ ΤΗΣ ΕΡΕΥΝΑΣ

Ευρυζωνική διασύνδεση των εθνικών δικτύων έρευνας και εκπαίδευσης

Ο στόχος είναι να διευκολυνθεί η προσφορά διευρωπαϊκών ευρυζωνικών διασυνδέσεων μεταξύ εθνικών δικτύων έρευνας, εκπαίδευσης και κατάρτισης, παρέχοντας χωρητικότητα και ποιότητα που να ανταποκρίνονται στις συνολικές ανάγκες των πανεπιστημιακών και βιομηχανικών ερευνητών της Ευρώπης, και το δίκτυο που θα προκύψει να διατηρηθεί στην πρώτη γραμμή της πλέον εξελιγμένης τεχνολογίας. Προς τούτο εξυπακούεται ότι η σημερινή χωρητικότητα 34 Mbits/s θα αναβαθμιστεί σε 622 Mbit/s, ώστε να φτάσει τελικά τάξη μεγέθους αρκετών gigabit/s, καθώς και ότι θα υποστηρίζονται διαφορετικά επίπεδα «ποιότητας υπηρεσιών» και η αναγκαία δυνατότητα διασύνδεσης με τρίτες χώρες, λαμβάνοντας υπόψη την πλανητική εξέλιξη του δικτύου Internet. Η αναβάθμιση του δικτύου θα συμβαδίζει με την αποδεδειγμένη ζήτηση. Ο στόχος είναι να διευκολυνθεί η αποτελεσματικότητα της σύμπραξης σε ευρωπαϊκό επίπεδο των δραστηριοτήτων έρευνας, εκπαίδευσης και κατάρτισης (ιδίως με τη δημιουργία «εικονικών εργαστηρίων» και «εικονικών ερευνητικών ινστιτούτων»), που θα καταστεί δυνατή με την αξιοποίηση της τελευταίας τεχνολογίας εφαρμογών βασισμένων στο Internet από τις κοινότητες πανεπιστημιακών και βιομηχανικών ερευνητών. Οι εργασίες αυτές θα υποστηρίζουν την έρευνα σε όλους τους τομείς και, κατά συνέπεια, το σύνολο του προγράμματος πλαισίου.

Προηγμένες ευρωπαϊκές πειραματικές κλίνες δοκιμών

Σκοπός είναι να ολοκληρωθούν οι πρωτοπόρες δραστηριότητες συμπρακτικής έρευνας και ανάπτυξης, δραστηριότητες επίδειξης και υιοθέτησης τεχνολογίας προερχόμενες από όλες τις κεντρικές δράσεις του παρόντος προγράμματος, οι οποίες έχουν ως αντικείμενο μελλοντικές γενεές τεχνολογιών, πρωτοκόλλων, υπηρεσιών επικοινωνιών και κατανεμημένες εφαρμογές. Η επιστημονική αυτή διασύνδεση των κλινών δοκιμών μεμονωμένων φορέων, βιομηχανιών, πανεπιστημίων και ερευνητικών εγκαταστάσεων της Ευρώπης (καθώς και οι αναγκαίες συνδέσεις με τρίτες χώρες) θα αποτελέσει την πρακτική βάση για έρευνες μέσω συμπράξεων (π.χ. φωτονικά δίκτυα, πρωτόκολλα διάρθρωσης υπηρεσιών ή κινητές ευρυζωνικές υπηρεσίες). Οι εργασίες αυτές θα έχουν επίσης ως αποτέλεσμα να καταστεί εγκαίρως διαθέσιμη η πλέον προηγμένη υποδομή όλων των ειδών, η οποία εν συνεχεία θα προσφέρει τη δυνατότητα διενέργειας πρώιμων πειραμάτων με προηγμένες εφαρμογές (π.χ. τηλεαπεικόνιση μεγάλου όγκου δεδομένων, μεταϋπολογιστικές εφαρμογές ή εικονική πραγματικότητα με την παρέμβαση στο δίκτυο) που απαιτούν υψηλό εύρος ζώνης ή νέες υπηρεσίες. Θα παρέχουν επίσης τη δυνατότητα στην Ευρώπη να διαδραματίσει ηγετικό ρόλο στον καθορισμό, την εκπόνηση προτύπων και την εγκυρότητα νέων γενεών πρωτοκόλλων δικτύων (περιλαμβανομένων των πρωτοκόλλων του Internet) και άλλων ανερχόμενων ευρυζωνικών υπηρεσιών. Θα συμβάλουν επίσης στην μακροπρόθεσμη διαλειτουργικότητα και απρόσκοπτη λειτουργία προηγμένων δικτυακών υποδομών, υπηρεσιών και εφαρμογών.

ΠΑΡΑΡΤΗΜΑ III

ΕΙΔΙΚΟΙ ΚΑΝΟΝΕΣ ΓΙΑ ΤΗΝ ΕΚΤΕΛΕΣΗ ΤΟΥ ΠΡΟΓΡΑΜΜΑΤΟΣ

Το πρόγραμμα θα εκτελεστεί με τις άμεσες και έμμεσες δράσεις ΕΤΑ που προβλέπονται στα παραρτήματα II και IV του πέμπτου προγράμματος-πλαισίου. Επιπλέον, ειδικά για το συγκεκριμένο πρόγραμμα ισχύουν οι κάτωθι εκτελεστικές διαδικασίες:

1. Συνοδευτικά μέτρα

Τα συνοδευτικά μέτρα περιλαμβάνουν ειδικότερα:

- μέτρα υιοθέτησης της τεχνολογίας, όπου περιλαμβάνονται δοκιμές, δράσεις διάδοσης της βέλτιστης πρακτικής, δράσεις για τους πρώτους χρήστες, δράσεις αξιολόγησης και εκτίμησης καταλληλότητας και άλλες δράσεις που αποσκοπούν στην προώθηση της ευρείας υιοθέτησης, ιδιαίτερα από τις μικρομεσαίες επιχειρήσεις, και την ενθάρρυνση της καινοτομίας,

- μέτρα για την υποστήριξη της εκπόνησης προτύπων και άλλα μέτρα που αποσκοπούν στη χρηστικότητα, διαλειτουργικότητα και αξιοπιστία τεχνολογιών, εφαρμογών συστημάτων και υπηρεσιών πληροφορικής και επικοινωνιών,

- μέτρα για την υποστήριξη της διασύνδεσης ερευνητικών υποδομών και άλλων εγκαταστάσεων που απαιτούνται για την ΕΤΑ,

- μελέτες προς υποστήριξη του ειδικού προγράμματος, όπου συμπεριλαμβάνεται και η προετοιμασία των μελλοντικών δραστηριοτήτων,

- ανταλλαγές πληροφοριών, διασκέψεις, σεμινάρια, εργαστήρια, ή άλλες επιστημονικές και τεχνικές συναντήσεις και διαχείριση ομαδοποιημένων δραστηριοτήτων ΕΤΑ,

- προσφυγή σε εξωτερικούς εμπειρογνώμονες, όπου συμπεριλαμβάνεται και η πρόσβαση σε επιστημονικές βάσεις δεδομένων, ιδίως για την παρακολούθηση της προόδου του ειδικού προγράμματος που προβλέπεται στο άρθρο 5 παράγραφος 1 του πέμπτου προγράμματος-πλαισίου, την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου και την αξιολόγηση των έμμεσων δράσεων ΕΤΑ και την παρακολούθηση της εκτέλεσής τους,

- αναλύσεις των κοινωνικοοικονομικών επιπτώσεων που συνδέονται με την εξέλιξη της τεχνολογίας της κοινωνίας των πληροφοριών,

- δραστηριότητες διάδοσης, ενημέρωσης και επικοινωνίας, όπου συμπεριλαμβάνονται και οι επιστημονικές δημοσιεύσεις, δραστηριότητες για την αξιοποίηση των αποτελεσμάτων και τη μεταφορά τεχνολογιών, ενθάρρυνση της χρηματοδότησης καινοτομιών και βοήθεια όσον αφορά την προστασία της πνευματικής ιδιοκτησίας,

- συστήματα κατάρτισης σχετιζόμενα με τις δραστηριότητες ΕΤΑ που καλύπτονται από το ειδικό πρόγραμμα, πλην των υποτροφιών «Μαρία Κιουρί»,

- υποστήριξη σε συστήματα παροχής πληροφοριών και βοήθειας για όσους ενέχονται στην έρευνα, συμπεριλαμβανομένων των μικρομεσαίων επιχειρήσεων,

- προσφυγή σε εξωτερικούς εμπειρογνώμονες για την οργάνωση και την παροχή πρόσβασης σε πληροφορίες, βοήθεια και έρευνα και σε υπηρεσίες και δίκτυα που προάγουν την καινοτομία.

Σύμφωνα με το παράρτημα IV του πέμπτου προγράμματος-πλαισίου, η κοινοτική συμμετοχή στα μέτρα που αναφέρονται στην πρώτη περίπτωση και δεν αποτελούν αντικείμενο προμήθειας είναι δυνατόν να ανέλθει μέχρι το 100 % των αναγνωριζόμενων δαπανών. Με βάση όμως την αρχή της ορθής και αποτελεσματικής οικονομικής διαχείρισης, η χρηματοδοτική συμμετοχή της Κοινότητας είναι δυνατόν να περιοριστεί, για ορισμένες δράσεις ή μέτρα, στο 100 % ή και λιγότερο εκείνων των κατηγοριών κόστους που θεωρούνται αναγκαίες ή ενδεδειγμένες για την επίτευξη των ειδικών στόχων της δράσης.

2. Τρόποι συντονισμού

Η Επιτροπή μεριμνά ώστε στο εσωτερικό του προγράμματος να εξασφαλιστεί η συμπληρωματικότητα μεταξύ των έμμεσων δράσεων ΕΤΑ, συγκεκριμένα με την ομαδοποίησή τους επί κοινού στόχου, και ώστε να αποφευχθούν οι αλληλεπικαλύψεις, σεβόμενη τα νόμιμα συμφέροντα που έχουν οι υποβάλλοντες προτάσεις για έμμεσες δράσεις ΕΤΑ.

Εξασφαλίζεται επίσης κατά το δυνατόν συντονισμός μεταξύ των δράσεων του ειδικού προγράμματος και άλλων που υλοποιούνται από:

- άλλα ειδικά προγράμματα με τα οποία εφαρμόζεται το πέμπτο πρόγραμμα-πλαίσιο,

- τα προγράμματα έρευνας και κατάρτισης με τα οποία εφαρμόζεται η απόφαση 1999/64/Ευρατόμ του Συμβουλίου, της 22ας Δεκεμβρίου 1998, για το πέμπτο πρόγραμμα-πλαίσιο της Ευρωπαϊκής Κοινότητας Ατομικής Ενέργειας (Ευρατόμ) όσον αφορά τις δράσεις έρευνας και κατάρτισης (1998-2002) (1),

- άλλα ευρωπαϊκά πλαίσια έρευνας, μεταξύ άλλων τα Eureka και COST,

- άλλα ευρωπαϊκά μέσα που αφορούν την έρευνα.

Στο συντονισμό περιλαμβάνεται:

i) ο εντοπισμός κοινών θεμάτων ή προτεραιοτήτων, που οδηγεί ιδίως:

- στην ανταλλαγή πληροφοριών,

- στη διεξαγωγή εργασιών που έχουν αποφασιστεί από κοινού, η οποία συνεπάγεται ιδίως την κοινή εφαρμογή μιας από τις διαδικασίες που αναφέρονται στο άρθρο 9 των κανόνων συμμετοχής και διάδοσης 7

ii) η ανακατανομή των προτάσεων για έμμεσες δράσεις ΕΤΑ μεταξύ ειδικών προγραμμάτων ή μεταξύ ειδικού προγράμματος και προγράμματος έρευνας και εκπαίδευσης.

(1) ΕΕ L 26 της 1.2.1999, σ. 34.